8. โครงสร้างการจัดการ

[]

หมายเหตุ: 1/
คณะกรรมการตรวจสอบเป็นผู้พิจารณาและประเมินผลการปฏิบัติงานประจำปีของสำนักตรวจสอบภายใน
ทั้งนี้ เพื่อให้บริษัทฯ มีการกำกับดูแลกิจการที่ดี
และสำนักตรวจสอบภายในมีความเป็นอิสระในการทำงาน

1. คณะกรรมการบริษัท

ตามข้อบังคับของบริษัทฯ ระบุว่า คณะกรรมการประกอบด้วยกรรมการจำนวนไม่น้อยกว่า 5 คน
และไม่มากกว่า 14 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร ทั้งนี้
ในการดำเนินกิจการนั้น กรรมการต้องปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติ ที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัทฯ และมอบหมายให้ผู้บริหารบริษัทฯ
ปฏิบัติงานแทนตามอำนาจอนุมัติ
เช่นกรรมการผู้จัดการใหญ่/ผู้จัดการใหญ่มีอำนาจจัดสรรและสั่งจ่ายงบประมาณประจำปี
การจ่ายเงินเพื่อกิจการของบริษัทฯ ตามสัญญาหรือข้อผูกพันใดๆ
ซึ่งได้รับอนุมัติจากผู้มีอำนาจตลอดจนมีอำนาจหน้าที่บริหารงานบุคคลจัดหาและจำหน่ายผลิตภัณฑ์ปิโตรเลียม
เป็นต้น

ปัจจุบันคณะกรรมการบริษัท มีจำนวน 14 คน ดังนี้

รายชื่อ ตำแหน่ง

1. นายไกรฤทธิ์ นิลคูหา ประธานกรรมการ

2. ศ.ดร.ชัยอนันต์ สมุทวณิช รองประธานกรรมการ (กรรมการอิสระ)

3. ดร.อนุสรณ์ ธรรมใจ กรรมการอิสระ

4. นายวิรัตน์ เอี่ยมเอื้อยุทธ กรรมการอิสระ

5. รศ.ประนอม โฆวินวิพัฒน์ กรรมการอิสระ

6. นายธนา พุฒรังษี กรรมการอิสระ

7. นายอิสสระ โชติบุรการ กรรมการอิสระ

8. นายสุรินทร์ จิรวิศิษฎ์ กรรมการอิสระ

9. นายพิชัย ชุณหวชิร กรรมการ

10. นายณัฐชาติ จารุจินดา กรรมการ

11. นายสุกฤตย์ สุรบถโสภณ กรรมการ

12. นายสรากร กุลธรรม กรรมการ

13. นางสาวสุภา ปิยะจิตติ กรรมการ

14. ดร.อนุสรณ์ แสงนิ่มนวล กรรมการผู้จัดการใหญ่และเลขานุการ คณะกรรมการบริษัท

หมายเหตุ :

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายไกรฤทธิ์ นิลคูหา
ลงลายมือชื่อร่วมกับ
นายอนุสรณ์ แสงนิ่มนวล และประทับตราสำคัญของบริษัท หรือหนึ่งในสองคนนี้ลงลายมือชื่อร่วมกับ
นายชัยอนันต์ สมุทวณิช หรือ นายวิรัตน์ เอี่ยมเอื้อยุทธ หรือ นายพิชัย ชุณหวชิร หรือ
นางสาวประนอม โฆวินวิพัฒน์ หรือ นายธนา พุฒรังษี หรือ นายณัฐชาติ จารุจินดา หรือ นายสุกฤตย์
สุรบถโสภณ หรือ นายสรากร กุลธรรม หรือ นายสุรินทร์ จิรวิศิษฎ์ หรือ นายอิสสระ โชติบุรการ
รวมเป็นสองคน และประทับตราสำคัญของบริษัทฯ

กรรมการอิสระ

คณะกรรมการบริษัทชุดปัจจุบันประกอบด้วยกรรมการอิสระถึง 7 ท่าน ซึ่งมากกว่า 1 ใน 3
ของจำนวนกรรมการทั้งหมด โดยบริษัทฯ ได้กำหนดเป็นนโยบายว่า ประธานกรรมการของบริษัทฯ
ต้องมิใช่บุคคลเดียวกันกับผู้ที่ดำรงตำแหน่งผู้จัดการใหญ่/กรรมการผู้จัดการใหญ่ นอกจากนี้
ประธานกรรมการต้องไม่ดำรงตำแหน่งใดๆ ในคณะอนุกรรมการชุดย่อยที่ได้จัดตั้งขึ้น
เพื่อให้มีความชัดเจนในการแบ่งแยกหน้าที่และการปฏิบัติงาน ทั้งนี้
คณะกรรมการบริษัทได้ให้ความเห็นชอบกำหนดนิยามและคุณสมบัติของกรรมการอิสระ
ซึ่งเข้มงวดกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) โดยยึดหลักแนวปฏิบัติที่ดีในการกำกับดูแลกิจการ ดังนี้

1. ถือหุ้นไม่เกิน 0.5% ของจำนวนหุ้นที่มีสิทธิออกเสียงทั้งหมด ในบริษัทฯ บริษัทในเครือ บริษัทร่วม
บริษัทย่อย หรือบุคคลที่อาจมีความขัดแย้ง

2. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
ผู้ให้บริการด้านวิชาชีพแก่บริษัทฯ เช่น ผู้สอบบัญชี ทนายความหรือเป็นผู้มีอำนาจควบคุมของบริษัทฯ
หรือบริษัทในเครือ บริษัทร่วม บริษัทย่อย หรือเป็นบุคคลที่อาจมีความขัดแย้ง
และไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 2 ปี รวมทั้ง
สามารถเข้าร่วมประชุมคณะกรรมการโดยให้ความเห็นอย่างอิสระได้

3. ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
ทั้งในด้านการเงินและการบริหารงานซึ่งรวมถึงไม่เป็นลูกค้า คู่ค้า ผู้จัดหาวัตถุดิบ
เจ้าหนี้/ลูกหนี้การค้า เจ้าหนี้/ลูกหนี้เงินให้กู้ยืม ของบริษัทฯ บริษัทในเครือบริษัทร่วม บริษัทย่อย
หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4. ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัทฯ บริษัทในเครือ บริษัทร่วม บริษัทย่อย
หรือบุคคลที่อาจมีความขัดแย้ง
และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการและ/หรือผู้ถือหุ้นรายใหญ่

กรรมการที่มาจากผู้ถือหุ้นรายใหญ่ มีดังนี้

1. นายไกรฤทธิ์ นิลคูหา มาจาก กระทรวงการคลัง

2. นางสาวสุภา ปิยะจิตติ มาจาก กระทรวงการคลัง

3. นายพิชัย ชุณหวชิร มาจาก บมจ. ปตท.

4. นายณัฐชาติ จารุจินดา มาจาก บมจ. ปตท.

5. นายสุกฤตย์ สุรบถโสภณ มาจาก บมจ. ปตท.

6. นายสรากร กุลธรรม มาจาก บมจ. ปตท.

การแต่งตั้งและการพ้นตำแหน่งของคณะกรรมการบริษัท

1. ให้ที่ประชุมผู้ถือหุ้นเลือกตั้งกรรมการโดยใช้เสียงข้างมาก
โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงและสามารถเลือกตั้งกรรมการเป็นรายบุคคล
ทั้งนี้ บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
เท่าจำนวนกรรมการที่จะพึงมีหรือพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
ให้ผู้เป็นประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

2. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 ทั้งนี้ กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
หากกรรมการมิได้ตกลงกันเองเป็นวิธีอื่น ให้ใช้การจับสลากกันว่าผู้ใด จะออกส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

3. นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

  • ตาย

  • ลาออก (มีผลบังคับนับตั้งแต่วันที่บริษัทฯ ได้รับจดหมายลาออกจากกรรมการ)

  • ขาดคุณสมบัติหรือมีลักษณะต้องห้ามตาม มาตรา 68 แห่งพระราชบัญญัติบริษัทมหาชนจำกัด พ.ศ.
  2535

  • ที่ประชุมผู้ถือหุ้นลงมติให้ออกตามมาตรา 76 แห่งพระราชบัญญัติบริษัทมหาชนจำกัด พ.ศ. 2535

  • ศาลมีคำสั่งให้ออก

4. ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการบริษัทเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับบริษัทฯ
เข้าเป็นกรรมการแทนในการประชุมคณะกรรมการถัดไป
เว้นแต่วาระของกรรมการจะเหลือน้อยกว่าสองเดือน มติของคณะกรรมการบริษัท
ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

การกำหนดวาระการดำรงตำแหน่งของกรรมการ

บริษัทฯ ได้กำหนดนโยบายการกำหนดจำนวนวาระที่กรรมการจะดำรงตำแหน่งติดต่อกันได้นานที่สุด
ดังนี้

“ระยะเวลาการดำรงตำแหน่งกรรมการที่เหมาะสม ไม่ควรเกิน 3 วาระติดต่อกัน (นับตั้งแต่ปี
2551 เป็นต้นไป) เว้นแต่กรรมการคนใดมีความเหมาะสมที่จะดำรงตำแหน่งนานกว่านั้น
คณะกรรมการจะพิจารณาความเป็นอิสระและประสิทธิภาพของการปฏิบัติหน้าที่ของกรรมการรายดังกล่าว
และชี้แจงเหตุผลพร้อมผลการปฏิบัติหน้าที่ต่อผู้ถือหุ้น”

โดยที่กรรมการไม่ควรดำรงตำแหน่งเกิน 3 วาระติดต่อกัน
เป็นผลให้กรรมการสามารถดำรงตำแหน่งได้รวมระยะเวลาไม่เกิน 9 ปี (วาระละ 3 ปี)
เพื่อให้บริษัทฯ ได้มีโอกาสสรรหากรรมการที่มีคุณสมบัติต่างๆ ได้ตามความเหมาะสม
เพื่อประโยชน์สูงสุดของบริษัทฯ

บทบาท หน้าที่ และความรับผิดชอบของคณะกรรมการบริษัท

1. กรรมการใหม่ต้องเข้ารับการปฐมนิเทศความรู้เกี่ยวกับการประกอบธุรกิจของบริษัทฯ

2. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น ด้วยความซื่อสัตย์สุจริต และระมัดระวังรักษาผลประโยชน์ของบริษัทฯ
และมีความรับผิดชอบเป็นธรรมต่อผู้ถือหุ้นทุกราย (Accountability to shareholders)

3. กำหนดนโยบายและทิศทางการดำเนินงานของบริษัทฯ (Direct) และกำกับควบคุมดูแล
(Monitoring and supervision)
ให้ฝ่ายบริหารดำเนินการให้เป็นไปตามนโยบายและระเบียบของบริษัทฯ
อย่างมีประสิทธิภาพและประสิทธิผล ภายใต้การกำกับดูแลกิจการที่ดี
เพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น (Maximize
economic value and shareholders’ wealth)

4. ติดตามการดำเนินกิจการของบริษัทฯ
ตลอดเวลาและตระหนักถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัทฯ
โดยกำหนดให้ฝ่ายบริหารรายงานผลการปฏิบัติงานตลอดจนเรื่องที่สำคัญอื่นๆ ของ บริษัทฯ
ให้คณะกรรมการบริษัทรับทราบในการประชุมคณะกรรมการบริษัททุกเดือน
เพื่อให้การดำเนินกิจการของบริษัทฯ เป็นไปอย่างมีประสิทธิผล

5. รายงานให้ผู้ถือหุ้นทราบถึงสถานภาพขององค์กรโดยสม่ำเสมอ และครบถ้วนตามความเป็นจริง
รวมถึงแนวโน้มในอนาคตขององค์กรทั้งในด้านบวกและลบ ด้วยเหตุผลสนับสนุนอย่างเพียงพอ

6. ดำเนินการให้บริษัทฯ มีระบบทางบัญชี การรายงานทางการเงิน การควบคุมภายใน
(Internal Control) และการตรวจสอบภายใน (Internal Audit)
ที่มีประสิทธิผลและเชื่อถือได้

7. ทบทวนนโยบายการกำกับดูแลกิจการที่ดีเป็นประจำอย่างสม่ำเสมอ

8. มีบทบาทสำคัญในการดำเนินการเรื่องการบริหารความเสี่ยง
โดยจัดให้มีแนวทางและมาตรการบริหารความเสี่ยง ที่เหมาะสมเพียงพอ
และมีการติดตามอย่างสม่ำเสมอ

9. ควบคุม
ดูแลให้ฝ่ายบริหารมีการปฏิบัติต่อผู้มีส่วนได้เสียทุกฝ่ายอย่างมีจริยธรรมและมีความเท่าเทียม

10. กรรมการที่เป็นอิสระและกรรมการจากภายนอกอื่น
มีความพร้อมที่จะใช้ดุลยพินิจของตนอย่างเป็นอิสระในการพิจารณากำหนดกลยุทธ์ การบริหารงาน
การใช้ทรัพยากร การแต่งตั้งกรรมการ และการกำหนดมาตรฐานการดำเนินกิจการ
ตลอดจนพร้อมที่จะคัดค้านการกระทำของกรรมการอื่นๆ
หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

11. ในกรณีที่จำเป็น
คณะกรรมการบริษัทสามารถแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการด้วยค่าใช้จ่ายของบริษัทฯ

12. แต่งตั้งเลขานุการบริษัท (Company Secretary)
ตามกฎหมายว่าด้วยหลักทรัพย์และตลาดหลักทรัพย์ เพื่อทำหน้าที่จัดทำและเก็บรักษาเอกสาร
และการอื่นๆ ตามที่คณะกรรมการกำกับตลาดทุนกำหนด และเพื่อช่วยดำเนินกิจกรรมต่างๆ
ของคณะกรรมการและบริษัทฯ อันได้แก่ การประชุมคณะกรรมการบริษัทและผู้ถือหุ้น
ตลอดจนการให้คำแนะนำแก่กรรมการและบริษัทฯ
ในการปฏิบัติตนและดำเนินกิจการให้ถูกต้องตามกฎหมายและระเบียบที่เกี่ยวข้องต่างๆ
อย่างสม่ำเสมอ อีกทั้งดูแลให้กรรมการและบริษัทฯ มีการเปิดเผยข้อมูลสารสนเทศอย่างถูกต้อง
ครบถ้วน โปร่งใส

13. จัดให้มีบทบัญญัติเกี่ยวกับจรรยาบรรณทางธุรกิจ (Code of Corporate Conduct)
จริยธรรมทางธุรกิจ จริยธรรมของกรรมการผู้บริหารและพนักงาน (Code of Ethics)
เพื่อเป็นแนวทางปฏิบัติภายในองค์กร

14. งดซื้อขายหลักทรัพย์ ก่อนการประกาศแจ้งข่าวงบการเงินอย่างน้อย 1 เดือน
และหลังการประกาศแจ้งข่าวงบการเงินอย่างน้อย 3 วัน

15. รายงานการถือหลักทรัพย์ของตน ของคู่สมรส
และของบุตรที่ยังไม่บรรลุนิติภาวะที่ถือในบริษัทและบริษัทในเครือ
ในการประชุมคณะกรรมการบริษัทเป็นประจำทุกเดือน และต้องแจ้งให้บริษัทฯ ทราบโดยมิชักช้า
เมื่อมีกรณีดังต่อไปนี้

  • มีส่วนได้เสียไม่ว่าโดยตรงโดยอ้อมในสัญญาใดๆ ที่บริษัทฯ ทำขึ้นระหว่างรอบปีบัญชี

  • ถือหุ้นหรือหุ้นกู้ในบริษัทฯ และบริษัทในเครือ

16. เข้ารับการอบรมหลักสูตรของสมาคมส่งเสริมสถาบันกรรมการบริษัทไทย (IOD)
ที่เกี่ยวกับกรรมการอย่างน้อย 1 หลักสูตร อันได้แก่หลักสูตร Director Accreditation
Program (DAP) หรือหลักสูตร Director Certification Program (DCP) หรือเทียบเท่า
เพื่อเพิ่มทักษะความสามารถในการปฏิบัติงาน

17.
คณะกรรมการบริษัทที่ไม่เป็นผู้บริหารมีหน้าที่ในการประเมินผลการปฏิบัติงานของผู้จัดการใหญ่/กรรมการผู้จัดการใหญ่เป็นประจำทุกปี

18. คณะกรรมการที่ไม่เป็นผู้บริหาร
และคณะกรรมการอิสระประชุมระหว่างกันเองตามความจำเป็นอย่างน้อย 2 ครั้ง/ปี
เพื่ออภิปรายปัญหาต่างๆ เกี่ยวกับการจัดการที่อยู่ในความสนใจ โดยไม่มีฝ่ายจัดการร่วมด้วย
และแจ้งให้กรรมการผู้จัดการใหญ่ทราบถึงผลการประชุม

19.
กรรมการแต่ละคนจะดำรงตำแหน่งกรรมการบริษัทจดทะเบียนในตลาดหลักทรัพย์แห่งประเทศไทย
(ตลท.) ได้ไม่เกิน 5 บริษัท เว้นแต่กรรมการคนใดดำรงตำแหน่งมากกว่านั้น
คณะกรรมการบริษัทจะพิจารณาประสิทธิภาพของการปฏิบัติหน้าที่ของกรรมการรายดังกล่าว
และชี้แจงเหตุผลพร้อมผลของการปฏิบัติหน้าที่ต่อผู้ถือหุ้น

การประชุมคณะกรรมการบริษัท

คณะกรรมการบริษัทได้มีการกำหนดตารางการประชุมคณะกรรมการบริษัทไว้อย่างเป็นทางการล่วงหน้าตลอดปี
2553 โดยประธานกรรมการ และกรรมการผู้จัดการใหญ่ร่วมกันพิจารณาเรื่อง
เพื่อนำเข้าเป็นระเบียบวาระการประชุม ซึ่งกำหนดการประชุมเดือนละ 1 ครั้ง
ในทุกวันพุธสุดท้ายของเดือน และอาจมีการประชุมพิเศษเฉพาะคราวเพิ่มเติมตามความเหมาะสม
ซึ่งสำนักเลขานุการคณะกรรมการบริษัทจะส่งหนังสือเชิญประชุมพร้อมระเบียบวาระการประชุม
ตลอดจนเอกสารประกอบการประชุมที่มีสารสนเทศสำคัญครบถ้วน
ให้แก่กรรมการแต่ละท่านล่วงหน้าอย่างน้อย 7 วัน ก่อนการประชุม
เพื่อให้กรรมการมีเวลาเพียงพอในการศึกษาก่อนการประชุมและสามารถสอบถามข้อมูลเพิ่มเติมได้จากผู้จัดการอาวุโสสำนักเลขานุการคณะกรรมการบริษัทและเลขานุการบริษัท
ทั้งนี้ กรรมการแต่ละท่านสามารถเสนอเรื่องเข้าสู่วาระการประชุมได้
โดยแจ้งต่อสำนักเลขานุการคณะกรรมการบริษัทเพื่อดำเนินการ

ในการประชุมทุกครั้ง
ประธานกรรมการได้จัดสรรเวลาให้กรรมการอภิปรายปัญหาสำคัญอย่างเพียงพอ
และสนับสนุนให้กรรมการมีการเสนอความคิดเห็นอย่างเปิดเผยและเสรี
มีการจดบันทึกการประชุมเป็นลายลักษณ์อักษร โดยมีข้อมูลที่ครบถ้วน
และจัดเก็บรายงานการประชุมที่ผ่านการรับรองแล้วจากคณะกรรมการบริษัท
เพื่อให้กรรมการและผู้เกี่ยวข้องตรวจสอบได้ โดยมีระบบการจัดเก็บที่ดี สามารถสืบค้นได้ง่าย
แต่ไม่สามารถแก้ไขโดยไม่ผ่านที่ประชุมคณะกรรมการบริษัท
ซึ่งการประชุมปกติแต่ละครั้งใช้เวลาประมาณ 3 ชั่วโมง

ในปี 2553 คณะกรรมการบริษัทมีการประชุมตามวาระปกติ จำนวน 12 ครั้ง และ วาระพิเศษ 1
ครั้ง รวมทั้งคณะกรรมการบริษัทยังได้มีการประชุมสัมมนายุทธศาสตร์องค์กรร่วมกับฝ่ายจัดการ
เพื่อกำหนดเป้าหมายกลยุทธ์ และแผนงานต่างๆ ของปี 2554
รวมถึงการจัดให้มีการศึกษาดูงานเกี่ยวกับความก้าวหน้าของเทคโนโลยีและนวัตกรรมใหม่ๆ เช่น
เทคโนโลยี Carbon Capture Storage เป็นต้น
โดยมีรายละเอียดการเข้าร่วมประชุมของกรรมการแต่ละท่าน สรุปได้ดังนี้

  ------- ------------- ------------- ---------------- ---------- ------- ------- -----------------
  รายชื่อ                               การเข้าร่วมประชุม /                            หมายเหตุ
                                      การประชุมทั้งหมด                               
                                      (ครั้ง)                                       

                                      วาระปกติ          วาระพิเศษ   สัมมนา   รวม     

  1       นายไกรฤทธิ์     นิลคูหา         10/10            0/1        1/1     11/12   รับตำแหน่ง 19 ก.พ.
                                                                                  53

  2       ศ.ดร.ชัยอนันต์   สมุทวณิช        12/12            1/1        1/1     14/14   

  3       ดร.อนุสรณ์      ธรรมใจ        12/12            1/1        1/1     14/14   

  4       นายวิรัตน์       เอี่ยมเอื้อยุทธ    12/12            1/1        0/1     13/14   

  5       รศ.ประนอม     โฆวินวิพัฒน์      12/12            1/1        1/1     14/14   

  6       นายธนา        พุฒรังษี         12/12            1/1        1/1     14/14   

  7       นายอิสสระ      โชติบุรการ      9/9              1/1        1/1     11/11   รับตำแหน่ง 8 เม.ย.
                                                                                  53

  8       นายสุรินทร์      จิรวิศิษฎ์        9/9              1/1        1/1     11/11   รับตำแหน่ง 8 เม.ย.
                                                                                  53

  9       นายพิชัย        ชุณหวชิร        12/12            1/1        1/1     14/14   

  10      นายณัฐชาติ      จารุจินดา       9/12             1/1        1/1     11/14   

  11      นายสุกฤตย์      สุรบถโสภณ      8/9              0/1        1/1     9/11    รับตำแหน่ง 8 เม.ย.
                                                                                  53

  12      นายสรากร      กุลธรรม        8/9              1/1        1/1     10/11   รับตำแหน่ง 8 เม.ย.
                                                                                  53

  13      นางสาวสุภา     ปิยะจิตติ        10/10            1/1        1/1     12/12   รับตำแหน่ง 19 ก.พ.
                                                                                  53

  14      ดร.อนุสรณ์      แสงนิ่มนวล      12/12            1/1        1/1     14/14   

  15      นายเทวัญ       วิชิตะกุล        1/1              -          -       1/1     ลาออกระหว่างปี 4
                                                                                  ก.พ. 53

  16      ดร.ทวารัฐ      สูตะบุตร        1/1              -          -       1/1     ลาออกระหว่างปี 4
                                                                                  ก.พ. 53

  17      พลเอก ธวัช     เกษร์อังกูร      3/3              -          -       3/3     ครบวาระ 8 เม.ย.
                                                                                  53

  18      ดร.นิพนธ์       สุรพงษ์รักเจริญ   2/3              -          -       2/3     ครบวาระ 8 เม.ย.
                                                                                  53

  19      นายชัยวัฒน์      ชูฤทธิ์          3/3              -          -       3/3     ครบวาระ 8 เม.ย.
                                                                                  53

  20      นายเทวินทร์     วงศ์วานิช       2/3              -          -       2/3     ครบวาระ 8 เม.ย.
                                                                                  53
  ------- ------------- ------------- ---------------- ---------- ------- ------- -----------------

นอกจากนี้
ตามแนวทางหลักการกำกับกิจการที่ดีที่คณะกรรมการบริษัทได้เห็นชอบให้มีการประชุมร่วมกันเฉพาะกรรมการที่ไม่เป็นผู้บริหาร
และกรรมการอิสระนั้น ในปี 2553 ในการประชุมคณะกรรมการบริษัทครั้งที่ 3/2553 เมื่อวันที่ 26
มีนาคม 2553 และครั้งที่ 11/2553 เมื่อวันที่ 27 ตุลาคม 2553
ในช่วงเริ่มต้นก่อนการประชุมคณะกรรมการบริษัท กรรมการที่ไม่เป็นผู้บริหาร และกรรมการอิสระ
ได้มีการประชุมร่วมกันโดยไม่มีฝ่ายจัดการเข้าร่วมด้วย
เพื่ออภิปรายปัญหาทั่วไปเกี่ยวกับการจัดการหรือการกำกับดูแลกิจการของบริษัทฯ
โดยมีการแจ้งให้กรรมการผู้จัดการใหญ่ทราบเพื่อให้ฝ่ายจัดการไปดำเนินการเกี่ยวกับประเด็นอภิปรายดังกล่าว

นอกจากนี้คณะกรรมการบริษัท
ยังได้มีการประเมินผลการสนับสนุนงานของสำนักเลขานุการคณะกรรมการบริษัท
เพื่อนำผลสรุปและความเห็นมาปรับปรุงและกำหนดแนวทางการพัฒนาการประชุมคณะกรรมการบริษัทให้มีประสิทธิภาพและเกิดประโยชน์สูงสุด

การประเมินของคณะกรรมการบริษัท

เพื่อให้เป็นไปตามหลักการกำกับดูแลกิจการที่ดี
คณะกรรมการบริษัทได้กำหนดให้มีการจัดทำแบบประเมินผลการปฏิบัติงานของคณะกรรมการบริษัท
อย่างน้อยปีละ 1 ครั้ง โดยในปี 2553 คณะกรรมการบริษัท ยังคงให้มีการประเมินใน 3 รูปแบบ
ทั้งในรูปแบบของการประเมินรายบุคคล (โดยตนเอง) รายบุคคล (แบบไขว้โดยกลุ่ม)
โดยกลุ่มกรรมการ 3 - 4 ท่าน ประเมินกรรมการ 1 ท่าน (3 - 4 : 1)
ซึ่งชื่อของกรรมการที่ทำการประเมินนั้น จะไม่แจ้งให้กรรมการที่ถูกประเมินทราบ
และการประเมินรายคณะ ซึ่งอ้างอิงจากแบบประเมินของตลาดหลักทรัพย์แห่งประเทศไทย (ตลท.)
และสมาคมส่งเสริมสถาบันกรรมการบริษัทไทย (IOD) เช่นเดียวกับปีที่ผ่านมา

นอกจากนี้ คณะกรรมการบริษัทยังคงให้มีการประเมินของคณะกรรมการชุดย่อยต่างๆ ได้แก่
คณะกรรมการตรวจสอบ คณะกรรมการสรรหาและกำหนดค่าตอบแทน คณะกรรมการบรรษัทภิบาล
และคณะกรรมการบริหารความเสี่ยงทั้งองค์กร เช่นเดียวกับปีที่ผ่าน
เพื่อช่วยให้คณะกรรมการบริษัทและคณะกรรมการชุดย่อยต่างๆ
ใช้เป็นกรอบในการพิจารณาทบทวนการปฏิบัติงานในหน้าที่ ปัญหา และอุปสรรคต่างๆ
และนำผลการประเมินมาวิเคราะห์การปฏิบัติหน้าที่ของกรรมการตลอดจนนำข้อเสนอแนะมาปรับปรุงและพัฒนาการดำเนินงานต่อไป

โดยสามารถสรุปผลการประเมินของคณะกรรมการบริษัทและคณะกรรมการชุดย่อยต่างๆ ได้ดังนี้

• การประเมินรายบุคคล (โดยตนเอง) มีหัวข้อที่ใช้ในการประเมินทั้งหมด 3 หัวข้อ ได้แก่
การกำหนดกลยุทธ์และทิศทางบริษัทฯ การติดตามและประเมินผลงานฝ่ายจัดการ
และความรับผิดชอบตามหน้าที่ของกรรมการ โดยสรุปผลการประเมิน มีคะแนนเฉลี่ย 73.3 คะแนน
จาก 80 คะแนน ซึ่งอยู่ในเกณฑ์ดีเยี่ยม

• การประเมินรายบุคคล (แบบไขว้โดยกลุ่ม)
มีหัวข้อที่ใช้ในการประเมินเหมือนกับการประเมินรายบุคคล (โดยตนเอง)
เพื่อให้สามารถเทียบเคียงผลกับที่กรรมการประเมินตนเอง โดยกลุ่มกรรมการ 3 - 4 ท่าน
ประเมินกรรมการ 1 ท่าน (3 - 4 : 1) ซึ่งชื่อของกรรมการที่ทำการประเมินนั้น
จะไม่แจ้งให้กรรมการที่ถูกประเมินทราบ โดยสรุปผลการประเมิน มีคะแนนเฉลี่ย 75.2 คะแนน
จาก 80 คะแนน ซึ่งอยู่ในเกณฑ์ดีเยี่ยม

• การประเมินรายคณะ มีหัวข้อที่ใช้ในการประเมิน 8 หัวข้อ ได้แก่
โครงสร้างและคุณสมบัติของคณะกรรมการบริษัท การกำหนดและกำกับดูแลการปฏิบัติตามกลยุทธ์
การจัดการความเสี่ยงและการควบคุมภายใน การดูแลไม่ให้เกิดความขัดแย้งทางผลประโยชน์
การประชุมคณะกรรมการบริษัท ความพร้อมและการพัฒนาตนเองของกรรมการ
การคัดเลือกและกำหนดค่าตอบแทน และความสัมพันธ์กับฝ่ายจัดการ
โดยสรุปผลการประเมินภาพรวมเห็นว่าการดำเนินการส่วนใหญ่จัดทำได้ดีเยี่ยม โดยมีคะแนนเฉลี่ย
155.8 คะแนน จาก 160 คะแนน อยู่ในเกณฑ์ดีเยี่ยม

• การประเมินของคณะกรรมการชุดย่อยต่างๆ เป็นรายคณะปี 2553
ซึ่งเป็นการประเมินในด้านความรับผิดชอบตามหน้าที่และในด้านการประชุม โดยผลสรุปของทุกคณะ
มีดังนี้

-   คณะกรรมการตรวจสอบ ผลการประเมินเป็นรายคณะ มีคะแนนเฉลี่ย 79.3 คะแนน จาก 80
    คะแนน อยู่ในเกณฑ์ดีเยี่ยม

-   คณะกรรมการสรรหาและกำหนดค่าตอบแทน ผลการประเมินเป็นรายคณะ มีคะแนนเฉลี่ย 45
    คะแนน จาก 48 คะแนนอยู่ในเกณฑ์ดีเยี่ยม

-   คณะกรรมการบรรษัทภิบาล ผลการประเมินเป็นรายคณะ มีคะแนนเฉลี่ย 44.8 คะแนน จาก
    48 คะแนน อยู่ในเกณฑ์ดีเยี่ยม

-   คณะกรรมการบริหารความเสี่ยงทั้งองค์กร ผลการประเมินเป็นรายคณะ มีคะแนนเฉลี่ย 47.2
    คะแนน จาก 48 คะแนน อยู่ในเกณฑ์ดีเยี่ยม

การปฐมนิเทศกรรมการใหม่

บริษัทฯ ได้กำหนดให้มีการปฐมนิเทศสำหรับกรรมการใหม่
โดยได้จัดให้มีการบรรยายนำเสนอภาพรวมกิจการบริษัทฯ
ให้กรรมการใหม่ได้รับทราบในหัวข้อดังต่อไปนี้

• กรอบในการดำเนินกิจการ (กฎหมาย มติ ครม. ข้อบังคับ ระเบียบ)

• ข้อมูลการดำเนินงานและกิจกรรมของบริษัทฯ

• โครงการสำคัญของบริษัทฯ

• การพัฒนาองค์กร การพัฒนาธุรกิจ

• นโยบายการกำกับดูแลกิจการที่ดีของบริษัทฯ

• ความรับผิดชอบต่อสังคม

นอกจากนี้ บริษัทฯ ยังได้จัดให้กรรมการใหม่เข้าเยี่ยมชมกิจการของบริษัทฯ ทั้งในส่วนของโรงกลั่น
คลังน้ำมันและสถานีบริการน้ำมันในจุดต่างๆ พร้อมทั้งได้จัดหา “คู่มือกรรมการบริษัทจดทะเบียน”
ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และแฟ้มข้อมูลที่เกี่ยวข้องกับคณะกรรมการบริษัทและผู้บริหาร
เพื่อเป็นคู่มือ/คำแนะนำเกี่ยวกับตัวบริษัทฯ ให้แก่กรรมการใหม่
เพื่อใช้เป็นหลักในการกำกับดูแลกิจการ ในหัวข้อต่างๆ ได้แก่

• วิสัยทัศน์ พันธกิจ ค่านิยม และเป้าหมายของบริษัทฯ

• การพัฒนาองค์กร การพัฒนาธุรกิจ

• ประวัติโดยสังเขปของกรรมการและผู้บริหาร

• คุณสมบัติและค่าตอบแทนของกรรมการ

• บทบาท หน้าที่ และความรับผิดชอบของกรรมการ

• โครงสร้างการบริหารงาน

• ข้อมูลเกี่ยวกับการจัดตั้งบริษัทฯ

• นโยบายการกำกับดูแลกิจการที่ดี และคู่มือการบริหารความเสี่ยง

• หนังสือบริคณห์สนธิ หนังสือรับรอง ข้อบังคับ และระเบียบบริษัทฯ

การฝึกอบรมของคณะกรรมการบริษัท

บริษัทฯ ได้สนับสนุนให้คณะกรรมการบริษัทได้ศึกษาและอบรมเพิ่มเติม เพื่อเพิ่มพูนความรู้
ความเข้าใจถึงหลักการของการกำกับดูแลกิจการที่ดี กฎเกณฑ์ กฎระเบียบ
ตลอดจนบทบาทและหน้าที่ของกรรมการบริษัทในการบริหารงาน ให้มีประสิทธิภาพและมีจรรยาบรรณ
ซึ่งในปี 2553 นี้ มีกรรมการเข้าอบรมหลักสูตรของสมาคมส่งเสริมสถาบันกรรมการบริษัทไทย
(IOD) ดังนี้

1.  หลักสูตร Director Certification Program (DCP) จำนวน 5 ท่าน ได้แก่
    นายสุรินทร์ จิรวิศิษฎ์
    นายอิสสระ โชติบุรการ นางสาวสุภา ปิยะจิตติ นายณัฐชาติ จารุจินดา และนายสุกฤตย์
    สุรบถโสภณ

2.  หลักสูตร Director Accreditation Program (DAP) จำนวน 1 ท่าน ได่แก่
    ศ.ดร.ชัยอนันต์ สมุทวณิช

3.  หลักสูตร Role of the Compensation Comiittee (RCC) จำนวน 1 ท่าน ได่แก่
    ศ.ดร.ชัยอนันต์ สมุทวณิช

ปัจจุบัน มีกรรมการบริษัทที่เข้ารับการอบรมในหลักสูตรที่เกี่ยวข้องกับบทบาทหน้าที่ของกรรมการ
(DCP และ DAP) รวมจำนวน 10 ท่านและ 5 ท่านตามลำดับ จากกรรมการทั้งหมด 14 ท่าน
รวมทั้งบริษัทฯ ยังได้ดำเนินการสมัครสมาชิก IOD ให้กรรมการทุกท่าน
เพื่อประโยชน์ในการรับรู้ข่าวสารและเพิ่มเติมความรู้ และในทุกครั้งที่บริษัทฯ
ได้รับเอกสารแจ้งการอบรมหรือเอกสารประกอบการอบรมที่เกี่ยวข้องกับคณะกรรมการบริษัท บริษัทฯ
จะนำส่งข้อมูลดังกล่าวให้แก่กรรมการทราบเพื่อศึกษาต่อไป

ทั้งนี้ สามารถสรุปการเข้ารับการอบรมหลักสูตรหลักของคณะกรรมการบริษัท ได้ดังนี้

+---+------------+-----------+--------------------+------------------+
| ร |            |           | Director           | Director         |
| า |            |           | Certification      | Accreditation    |
| ย |            |           |                    |                  |
| ช |            |           | Program            | Program          |
| ื่อ |            |           |                    |                  |
+---+------------+-----------+--------------------+------------------+
| 1 | นายไกรฤทธิ์  | นิลคูหา     | -                  | -                |
+---+------------+-----------+--------------------+------------------+
| 2 | ศ          | สมุทวณิช    | -                  | ปี 2553           |
|   | .ดร.ชัยอนันต์ |           |                    |                  |
+---+------------+-----------+--------------------+------------------+
| 3 | ดร.อนุสรณ์   | ธรรมใจ    | ปี 2546             | ปี 2547           |
+---+------------+-----------+--------------------+------------------+
| 4 | นายวิรัตน์    | เ         | -                  | ปี 2549           |
|   |            | อี่ยมเอื้อยุทธ |                    |                  |
+---+------------+-----------+--------------------+------------------+
| 5 | รศ.ประนอม  | โฆวินวิพัฒน์  | ปี 2544             | -                |
+---+------------+-----------+--------------------+------------------+
| 6 | นายธนา     | พุฒรังษี     | ปี 2552             | -                |
+---+------------+-----------+--------------------+------------------+
| 7 | นายอิสสระ   | โชติบุรการ  | ปี 2553             | -                |
+---+------------+-----------+--------------------+------------------+
| 8 | นายสุรินทร์   | จิรวิศิษฎ์    | ปี 2553             | -                |
+---+------------+-----------+--------------------+------------------+
| 9 | นายพิชัย     | ชุณหวชิร    | ปี 2551             | ปี 2548           |
+---+------------+-----------+--------------------+------------------+
| 1 | นายณัฐชาติ   | จารุจินดา   | ปี 2553             | -                |
| 0 |            |           |                    |                  |
+---+------------+-----------+--------------------+------------------+
| 1 | นายสุกฤตย์   | สุรบถโสภณ  | ปี 2553             | -                |
| 1 |            |           |                    |                  |
+---+------------+-----------+--------------------+------------------+
| 1 | นายสรากร   | กุลธรรม    | -                  | -                |
| 2 |            |           |                    |                  |
+---+------------+-----------+--------------------+------------------+
| 1 | นางสาวสุภา  | ปิยะจิตติ    | ปี 2553             | -                |
| 3 |            |           |                    |                  |
+---+------------+-----------+--------------------+------------------+
| 1 | ดร.อนุสรณ์   | แสงนิ่มนวล  | ปี 2548             | ปี 2548           |
| 4 |            |           |                    |                  |
+---+------------+-----------+--------------------+------------------+
| 1 | นายเทวัญ    | วิชิตะกุล    | ปี 2545             | -                |
| 5 |            | ^(1/)     |                    |                  |
+---+------------+-----------+--------------------+------------------+
| 1 | ดร.ทวารัฐ   | สูตะบุตร    | ปี 2552             | -                |
| 6 |            | ^(1/)     |                    |                  |
+---+------------+-----------+--------------------+------------------+
| 1 | พลเอก ธวัช  | เกษร์อังกูร  | -                  | ปี 2547           |
| 7 |            | ^(2/)     |                    |                  |
+---+------------+-----------+--------------------+------------------+
| 1 | ดร.นิพนธ์    | สุร        | ปี 2546             | -                |
| 8 |            | พงษ์รักเจริญ |                    |                  |
|   |            | ^(2/)     |                    |                  |
+---+------------+-----------+--------------------+------------------+
| 1 | นายชัยวัฒน์   | ชูฤทธิ์      | -                  | ปี 2550           |
| 9 |            | ^(2/)     |                    |                  |
+---+------------+-----------+--------------------+------------------+
| 2 | นายเทวินทร์  | วงศ์วานิช   | ปี 2545             | -                |
| 0 |            | ^(2/)     |                    |                  |
+---+------------+-----------+--------------------+------------------+

หมายเหตุ: 1/ ลาออกระหว่างปี เมื่อวันที่ 4 กุมภาพันธ์ 2553

2/ ครบวาระการดำรงตำแหน่ง เมื่อวันที่ 8 เมษายน 2553

นอกจากนี้ บริษัทฯ ยังได้เชิญวิทยากรจากภายนอกมาบรรยาย เพื่อเพิ่มพูนความรู้
ความเข้าใจด้านต่างๆ ให้แก่กรรมการและผู้บริหารโดย ในปี2553 ได้เชิญ ศ.ดร.วรภัทร
โตธนะเกษม มาบรรยายเรื่อง “ธรรมาภิบาลที่จับต้องได้”
เพื่อส่งเสริมการมีธรรมาภิบาลภายในองค์กร

2. คณะอนุกรรมการ

คณะกรรมการบริษัทได้แต่งตั้งคณะกรรมการชุดต่างๆ เพื่อช่วยในการกำกับดูแลกิจการของบริษัทฯ
โดยมีทั้งหมด 5 คณะ ดังนี้

1. คณะกรรมการตรวจสอบ (Audit Committee-AUDIT)

คณะกรรมการตรวจสอบปัจจุบันประกอบด้วยกรรมการ 4 ท่าน ทุกท่านเป็นกรรมการที่เป็นอิสระ
และเป็นผู้มีความรู้ความเข้าใจหรือมีประสบการณ์ด้านการบัญชีการเงิน หรือตรวจสอบถึง 2 ท่าน
มีหน้าที่ความรับผิดชอบที่ได้รับมอบหมายจากคณะกรรมการบริษัทอย่างเป็นลายลักษณ์อักษรในกฎบัตรคณะกรรมการตรวจสอบ
ซึ่งกำหนดให้มีการประชุมอย่างน้อยไตรมาสละ 1 ครั้ง โดยคณะกรรมการตรวจสอบ มีรายชื่อดังนี้

รายชื่อ ตำแหน่ง

1. ดร.อนุสรณ์ ธรรมใจ ประธานกรรมการ กรรมการอิสระ และมีความรู้ด้านบัญชีการเงิน

2. รศ.ประนอม โฆวินวิพัฒน์ กรรมการ กรรมการอิสระ และมีความรู้ด้านบัญชีการเงิน

3. นายวิรัตน์ เอี่ยมเอื้อยุทธ กรรมการ กรรมการอิสระ

4. นายอิสสระ โชติบุรการ กรรมการ กรรมการอิสระ

* ในกรณีจำเป็น คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้
โดยบริษัทฯ เป็น ผู้ออกค่าใช้จ่าย

ขอบเขต หน้าที่ และความรับผิดชอบของคณะกรรมการตรวจสอบ

1.  สอบทานให้บริษัทฯ มีการรายงานทางการเงิน
    ตามมาตรฐานการบัญชีที่กำหนดโดยกฎหมายอย่าง ถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล
    และสอบทานประสิทธิผลและความพอเพียงของกระบวนการบริหารความเสี่ยง

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัทฯ

4.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมาย
    และข้อกำหนดของตลาดหลักทรัพย์ฯ

5.  สอบทานและพิจารณาร่วมกับฝ่ายจัดการในเรื่องข้อบกพร่องสำคัญที่ตรวจพบและการสนองตอบจากฝ่ายจัดการ

6.  มีอำนาจในการตรวจสอบและสอบสวนผู้ที่เกี่ยวข้องภายใต้ขอบเขตอำนาจหน้าที่ของคณะกรรมการตรวจสอบ
    และมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวน
    โดยปฏิบัติตามระเบียบของบริษัทฯ

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบ

8.  พิจารณา คัดเลือก เสนอแต่งตั้ง
    บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วย อย่างน้อยปีละหนึ่งครั้ง

9.  พิจารณาขอบเขตการตรวจสอบและแผนการตรวจสอบของผู้สอบบัญชี
    และสำนักตรวจสอบภายในให้มีความสัมพันธ์และเกื้อกูลกัน
    และลดความซ้ำซ้อนในส่วนที่เกี่ยวกับการตรวจสอบด้านการเงิน

10. ให้ความเห็นชอบ กฎบัตร แผนงานตรวจสอบ งบประมาณ แผนการฝึกอบรม
    และอัตรากำลังของสำนักตรวจสอบภายใน

11. พิจารณา แต่งตั้ง โยกย้าย
    และประเมินผลการปฏิบัติงานประจำปีของผู้อำนวยการสำนักตรวจสอบภายใน
    รวมทั้งพิจารณาความเป็นอิสระของสำนักตรวจสอบภายใน

12. สอบทานความมีประสิทธิภาพและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายในและการบริหารความเสี่ยง

13. ในการปฏิบัติหน้าที่ของคณะกรรมการตรวจสอบ
    หากพบหรือมีข้อสงสัยว่ามีรายการหรือการกระทำซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
    ได้แก่

    1.  รายการที่เกิดความขัดแย้งทางผลประโยชน์

    2.  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
        หรือกฎหมายที่เกี่ยวข้องกับธุรกิจของบริษัทฯ

ให้คณะกรรมการตรวจสอบรายงานต่อคณะกรรมการบริษัทเพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร
หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่สมควร
กรรมการตรวจสอบรายใดรายหนึ่งอาจรายงานว่า
มีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์หรือตลาดหลักทรัพย์ฯ

14. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

ค่าตอบแทน

กำหนดค่าตอบแทนเป็นรายเดือน เดือนละ 10,000 บาทต่อคน และเบี้ยประชุมครั้งละ 5,000 บาท
(เฉพาะกรรมการที่เข้าประชุม) และประธานกรรมการตรวจสอบจะได้รับเพิ่มขึ้นอีก ร้อยละ 25

2. คณะกรรมการสรรหาและกำหนดค่าตอบแทน (Nomination and Remuneration
Committee-NRC)

เพื่อให้เป็นไปตามหลักการกำกับดูแลกิจการที่ดีและข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย
คณะกรรมการบริษัทได้แต่งตั้ง
คณะกรรมการสรรหาและกำหนดค่าตอบแทนเพื่อสรรหาและพิจารณาค่าตอบแทนให้แก่กรรมการบริษัทและผู้บริหารระดับสูง
ให้เป็นไปอย่างโปร่งใส เป็นธรรม
และเป็นไปตามนโยบายที่กำหนดไว้เป็นลายลักษณ์อักษรในกฎบัตรคณะกรรมการสรรหาและกำหนดค่าตอบแทน
ดังนี้

นโยบายการสรรหากรรมการ

“การสรรหากรรมการนั้น บริษัทฯ จะให้ความสำคัญกับบุคคลที่มีความรู้ความสามารถ ประสบการณ์
มีประวัติการทำงานที่ดีและมีภาวะผู้นำ วิสัยทัศน์กว้างไกล รวมทั้งมีคุณธรรม จริยธรรม
ตลอดจนมีทัศนคติที่ดีต่อองค์กร
สามารถอุทิศเวลาให้ได้อย่างเพียงพออันเป็นประโยชน์ต่อการดำเนินกิจการของบริษัทฯ นอกจากนี้
ยังจะคำนึงถึงคุณสมบัติที่เหมาะสมและสอดคล้องกับองค์ประกอบและโครงสร้างของกรรมการตามกลยุทธ์ทางธุรกิจของบริษัทฯ
อีกด้วย โดยมีกระบวนการที่โปร่งใส สร้างความมั่นใจให้แก่ผู้ถือหุ้น”

นโยบายการกำหนดค่าตอบแทนกรรมการ

“การกำหนดค่าตอบแทนกรรมการนั้น บริษัทฯ จะคำนึงถึงความเหมาะสมกับภาระหน้าที่
ความรับผิดชอบที่ได้รับมอบหมายและสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
โดยค่าตอบแทนกรรมการดังกล่าวนั้น
เพียงพอที่จะจูงใจให้กรรมการมีคุณภาพและสามารถปฏิบัติหน้าที่ให้บรรลุเป้าหมายและทิศทางธุรกิจบริษัทฯ
ที่กำหนด โดยมีกระบวนการที่โปร่งใส สร้างความมั่นใจให้แก่ผู้ถือหุ้น”

นอกจากนั้น คณะกรรมการบริษัทยังได้กำหนดวิธีการสรรหากรรมการที่เป็นทางการและโปร่งใส
โดยมีขั้นตอนดังนี้

1. บริษัทฯ เปิดโอกาสให้ผู้ถือหุ้นรายย่อยเสนอชื่อบุคคลเพื่อเป็นกรรมการบริษัท มายังบริษัทฯ

2. คณะกรรมการสรรหาและกำหนดค่าตอบแทน
พิจารณาทบทวนโครงสร้างกรรมการให้มีความเหมาะสมกับความจำเป็นเชิงกลยุทธ์ของบริษัทฯ

3. พิจารณากำหนด ความรู้ ความสามารถ และประสบการณ์ของกรรมการที่จะสรรหา
ให้สอดคล้องกับเป้าหมายและกลยุทธ์ของบริษัทฯ โดยใช้เครื่องมือ Director Qualification
and Skill Matrix

4. คณะกรรมการสรรหาและกำหนดค่าตอบแทน
ดำเนินการสรรหาและเสนอแนะผู้ที่มีคุณสมบัติเหมาะสมในการดำรงตำแหน่งกรรมการ
แทนกรรมการที่พ้นจากตำแหน่งตามวาระ
หรือกรรมการที่แต่งตั้งเพิ่มเติมโดยให้คณะกรรมการสรรหาและกำหนดค่าตอบแทนเสนอชื่อผู้ที่เหมาะสมเป็นกรรมการมายังเลขานุการคณะกรรมการสรรหาและกำหนดค่าตอบแทน

5. คณะกรรมการสรรหาและกำหนดค่าตอบแทน
พิจารณาคัดเลือกผู้ที่เหมาะสมเป็นกรรมการและเสนอให้คณะกรรมการบริษัทพิจารณาเห็นชอบ

6.
คณะกรรมการบริษัทพิจารณาเห็นชอบรายชื่อกรรมการที่จะนำเสนอขออนุมัติจากที่ประชุมสามัญผู้ถือหุ้นประจำปี

ทั้งนี้ คณะกรรมการสรรหาและกำหนดค่าตอบแทนได้กำหนดให้มีการประชุมไตรมาสละ 1 ครั้ง
โดยในปัจจุบันประกอบด้วยกรรมการ 4 คน ซึ่งมีกรรมการอย่างน้อย 1
คนเป็นผู้ที่มีความรู้ความสามารถหรือความเชี่ยวชาญในด้านการบริหารงานบุคคลโดยมีรายชื่อกรรมการดังนี้

รายชื่อ ตำแหน่ง

1. ศ.ดร.ชัยอนันต์ สมุทวณิช ประธานกรรมการ กรรมการอิสระ

2. นายวิรัตน์ เอี่ยมเอื้อยุทธ กรรมการ กรรมการอิสระ

3. นายพิชัย ชุณหวชิร กรรมการ กรรมการที่ไม่ได้เป็นผู้บริหาร

4. นายณัฐชาติ จารุจินดา กรรมการและเลขานุการ กรรมการที่ไม่ได้เป็นผู้บริหาร

ขอบเขต หน้าที่ และความรับผิดชอบของคณะกรรมการสรรหาและกำหนดค่าตอบแทน

1. กำหนดวิธีการสรรหาและคุณสมบัติของผู้ที่จะมาดำรงตำแหน่งกรรมการบริษัท
กรรมการผู้จัดการใหญ่/ผู้จัดการใหญ่

2. ดำเนินการสรรหาและเสนอแนะผู้ที่มีคุณสมบัติเหมาะสมในการดำรงตำแหน่งกรรมการ
กรรมการผู้จัดการใหญ่/ผู้จัดการใหญ่ ต่อคณะกรรมการบริษัท

3. กำหนดหลักเกณฑ์หรือวิธีการกำหนดค่าตอบแทนสำหรับกรรมการ
กรรมการผู้จัดการใหญ่/ผู้จัดการใหญ่

4. พิจารณาเสนอค่าตอบแทนกรรมการต่อคณะกรรมการบริษัท
เพื่อเห็นชอบและนำเสนอต่อผู้ถือหุ้นเพื่อพิจารณาอนุมัติ

5. พิจารณาเสนอค่าตอบแทนกรรมการผู้จัดการใหญ่/ผู้จัดการใหญ่ ต่อที่ประชุมคณะกรรมการบริษัท
เพื่อพิจารณาอนุมัติ

6.
ทบทวนและสรุปผลการจัดทำแผนการสืบทอดงานของกรรมการผู้จัดการใหญ่เป็นประจำทุกปีและรายงานให้คณะกรรมการบริษัทรับทราบ

7. ปฏิบัติตามหน้าที่ ตามที่ได้รับมอบหมายจากคณะกรรมการบริษัท

ค่าตอบแทน

กำหนดค่าตอบแทนเป็นเบี้ยประชุมครั้งละ 10,000 บาท (เฉพาะกรรมการที่เข้าประชุม)
และประธานกรรมการสรรหาและกำหนดค่าตอบแทนจะได้รับเพิ่มขึ้นอีก ร้อยละ 25

3. คณะกรรมการกลยุทธ์การลงทุนธุรกิจใหม่ (Strategic Business Investment
Committee - SBIC)

เพื่อให้สอดคล้องกับทิศทางและเป้าหมายที่คณะกรรมการบริษัทกำหนดในเรื่องการพัฒนาธุรกิจเพื่อเพิ่มมูลค่ากิจการและสร้างความเติบโตให้บริษัทฯ
ด้วยการลงทุนในการพัฒนาธุรกิจใหม่ ที่มีผลตอบแทนที่ดี
ช่วยลดความเสี่ยงจากผลกระทบของวงจรธุรกิจน้ำมัน ที่ประชุมคณะกรรมการบริษัทครั้งที่ 5/2553
เมื่อวันที่ 27 พฤษภาคม 2553 จึงได้มติแต่งตั้งคณะกรรมการกลยุทธ์การลงทุนธุรกิจใหม่
แทนคณะกรรมการบริหารและจัดการบริษัทเดิม
โดยมีความรับผิดชอบตามขอบเขตที่ได้รับมอบหมายจากคณะกรรมการบริษัทเป็นลายลักษณ์อักษรซึ่งคณะกรรมการกลยุทธ์การลงทุนธุรกิจใหม่
ปัจจุบันประกอบด้วยกรรมการที่เป็นผู้มีความรู้ความสามารถทางด้านลงทุนธุรกิจใหม่
ดังมีรายชื่อต่อไปนี้

รายชื่อ ตำแหน่ง

1. นายพิชัย ชุณหวชิร ประธานกรรมการ กรรมการที่ไม่ได้เป็นผู้บริหาร

2. ดร.อนุสรณ์ แสงนิ่มนวล กรรมการ กรรมการที่เป็นผู้บริหาร

3. รองกรรมการผู้จัดการใหญ่ กรรมการ

4. ผู้จัดการสำนักแผนกิจการ เลขานุการ

ขอบเขต อำนาจ หน้าที่ของคณะกรรมการกลยุทธ์การลงทุนธุรกิจใหม่

1.  กำหนดทิศทาง เป้าหมาย ในการพัฒนาธุรกิจที่สร้างมูลค่าและความเข้มแข็งทางธุรกิจให้บริษัทฯ
    ตามแนวนโยบายของคณะกรรมการบริษัท

2.  พิจารณากลั่นกรองโครงการ/โอกาสการลงทุนต่างๆ ให้สอดคล้องกับเป้าหมายธุรกิจของบริษัทฯ
    ก่อนนำเสนอคณะกรรมการบริษัทพิจารณา

3.  ปฏิบัติหน้าที่ตามที่ได้รับมอบหมายจากคณะกรรมการบริษัท

ค่าตอบแทน

กำหนดค่าตอบแทนเป็นเบี้ยประชุมครั้งละ 10,000 บาท (เฉพาะกรรมการที่เข้าประชุม)
และประธานกรรมการกลยุทธ์การลงทุนธุรกิจใหม่จะได้รับเพิ่มขึ้นอีก ร้อยละ 25

4. คณะกรรมการบริหารความเสี่ยงทั้งองค์กร (Enterprisewide Risk Management
Committee-ERMC)

คณะกรรมการบริหารความเสี่ยงทั้งองค์กรมีหน้าที่ในการดูแลการบริหารความเสี่ยงของบริษัทฯ
อย่างเหมาะสมตามขอบเขตที่ได้รับมอบหมายจากคณะกรรมการบริษัทเป็นลายลักษณ์อักษรไว้ในกรอบหลักเกณฑ์คณะกรรมการบริหารความเสี่ยงทั้งองค์กร
ซึ่งคณะกรรมการบริหารความเสี่ยงทั้งองค์กรประกอบด้วยกรรมการจำนวน 5 คน ทั้งนี้
มีกรรมการอย่างน้อย 1 คนมีความรู้ความชำนาญด้านการบริหารความเสี่ยง ตามรายชื่อดังต่อไปนี้

รายชื่อ ตำแหน่ง

1. นางสาวสุภา ปิยะจิตติ ประธานกรรมการ กรรมการที่ไม่ได้เป็นผู้บริหาร

2. นายธนา พุฒรังษี กรรมการ กรรมการอิสระ

3. นายสุรินทร์ จิรวิศิษฎ์ กรรมการ กรรมการอิสระ

4. นายสุกฤตย์ สุรบถโสภณ กรรมการ กรรมการที่ไม่ได้เป็นผู้บริหาร

5. ดร.อนุสรณ์ แสงนิ่มนวล กรรมการและเลขานุการ กรรมการที่เป็นผู้บริหาร

ขอบเขต อำนาจ หน้าที่ของคณะกรรมการบริหารความเสี่ยงทั้งองค์กร

1. กำหนดนโยบาย ยุทธศาสตร์และเป้าหมายการบริหารความเสี่ยงทั้งองค์กร

2. พัฒนาระบบการจัดการบริหารความเสี่ยงทั้งองค์กรให้มีประสิทธิภาพอย่างต่อเนื่อง

3. สนับสนุนผลักดันให้เกิดความร่วมมือในการบริหารความเสี่ยงทุกระดับขององค์กร

4. ดูแลให้บริษัทฯ มีการบริหารความเสี่ยงที่เหมาะสมและมีประสิทธิภาพ

5.
ประธานกรรมการบริหารความเสี่ยงทั้งองค์กรเป็นผู้รายงานผลการประชุมต่อที่ประชุมคณะกรรมการบริษัทในคราวถัดไป

6. ปฏิบัติหน้าที่ตามที่ได้รับมอบหมายจากคณะกรรมการบริษัท

ค่าตอบแทน

กำหนดค่าตอบแทนเป็นเบี้ยประชุมครั้งละ 10,000 บาท (เฉพาะกรรมการที่เข้าประชุม)
และประธานกรรมการบริหารความเสี่ยงทั้งองค์กรจะได้รับเพิ่มขึ้นอีก ร้อยละ 25

5. คณะกรรมการบรรษัทภิบาล (Corporate Governance Committee-CGC)

คณะกรรมการบรรษัทภิบาลมีหน้าที่ในการกำกับดูแลให้ทุกส่วนขององค์กรมีการกำกับดูแลกิจการที่ดีอย่างเหมาะสมตามแนวทางนโยบายการกำกับดูแลกิจการที่ดีที่คณะกรรมการบริษัทได้กำหนดไว้เป็นลายลักษณ์อักษรตลอดจนมีหน้าที่พิจารณาปรับปรุงหลักการการกำกับดูแลกิจการที่ดีของบริษัทฯ
อย่างสม่ำเสมอเพื่อให้เป็นไปตามมาตรฐานสากล
ซึ่งคณะกรรมการบรรษัทภิบาลในปัจจุบันประกอบด้วยกรรมการจำนวน 5 คน ทั้งนี้
กำหนดให้มีกรรมการอย่างน้อย 1 คน
มีความรู้ความเข้าใจในหลักการกำกับดูแลกิจการที่ดีที่พึงปฏิบัติกันตามมาตรฐานสากลต่างๆ
ตามรายชื่อดังต่อไปนี้

รายชื่อ ตำแหน่ง

1. นายสุรินทร์ จิรวิศิษฎ์ ประธานกรรมการ กรรมการอิสระ

2. นายวิรัตน์ เอี่ยมเอื้อยุทธ กรรมการ กรรมการอิสระ

3. นายธนา พุฒรังษี กรรมการ กรรมการอิสระ

4. นายสรากร กุลธรรม กรรมการ กรรมการที่ไม่ได้เป็นผู้บริหาร

5. ดร.อนุสรณ์ แสงนิ่มนวล กรรมการและเลขานุการ กรรมการที่เป็นผู้บริหาร

ขอบเขต อำนาจ หน้าที่ของคณะกรรมการบรรษัทภิบาล

1. เสนอแนวปฏิบัติด้านการกำกับดูแลกิจการที่ดีต่อคณะกรรมการบริษัท

2.
กำกับดูแลการปฏิบัติงานของคณะกรรมการและฝ่ายจัดการเพื่อให้เป็นไปตามหลักการกำกับดูแลกิจการที่ดี

3. ทบทวนแนวปฏิบัติด้านการกำกับดูแลกิจการที่ดี โดยเปรียบเทียบกับมาตรฐานสากล
และเสนอแนะต่อคณะกรรมการบริษัทเพื่อพิจารณาปรับปรุงให้ทันสมัยอย่างต่อเนื่อง

4. มอบนโยบายการกำกับดูแลกิจการที่ดีให้คณะทำงานการกำกับดูแลกิจการที่ดีของบริษัทฯ

5. มีอำนาจในการเชิญบุคคลภายนอกที่มีความรู้ความเชี่ยวชาญเป็นที่ปรึกษาและเข้าร่วมประชุมได้
ด้วยค่าใช้จ่ายของบริษัทฯ

6. ปฏิบัติหน้าที่ตามที่ได้รับมอบหมายจากคณะกรรมการบริษัท

ค่าตอบแทน

กำหนดค่าตอบแทนเป็นเบี้ยประชุมครั้งละ 10,000 บาท (เฉพาะกรรมการที่เข้าประชุม)
และประธานกรรมการบรรษัทภิบาลจะได้รับเพิ่มขึ้นอีก ร้อยละ 25

การประชุมคณะอนุกรรมการ

  ------- ------------- ------------- -------------- ------- ------ ------ ----- ----------------
  ปี 2553                              คณะอนุกรรมการ                               หมายเหตุ
  ^(1/)                                                                          

                                      AUDIT          NRC     SBIC   ERMC   CGC   

  1       ศ.ดร.ชัยอนันต์   สมุทวณิช        -              3/3     -      -      -     

  2       ดร.อนุสรณ์      ธรรมใจ        13/13          -       -      -      -     

  3       นายวิรัตน์       เอี่ยมเอื้อยุทธ    12/13          1/1     -      -      6/6   
                        ^(2/)                                                    

  4       รศ.ประนอม     โฆวินวิพัฒน์      13/13          -       -      -      -     

  5       นายธนา        พุฒรังษี ^(3/)   -              -       -      7/7    5/6   

  6       นายอิสสระ      โชติบุรการ      7/7            -       -      -      -     รับตำแหน่ง 8 เม.ย.
                        ^(4/)                                                    53

  7       นายสุรินทร์      จิรวิศิษฎ์ ^(5/,) -              -       -      4/4    4/4   รับตำแหน่ง 8 เม.ย.
                        ^(6/)                                                    53

  8       นายพิชัย        ชุณหวชิร        -              3/3     6/6    -      -     

  9       นายณัฐชาติ      จารุจินดา ^(2/) -              1/1     -      -      -     

  10      นายสุกฤตย์      สุรบถโสภณ      -              -       -      6/7    -     รับตำแหน่ง 8 เม.ย.
                        ^(3/)                                                    53

  11      นายสรากร      กุลธรรม ^(8/)  -              -       -      -      3/4   รับตำแหน่ง 8 เม.ย.
                                                                                 53

  12      นางสาวสุภา     ปิยะจิตติ ^(7/)  -              -       -      7/7    -     รับตำแหน่ง 19 ก.พ.
                                                                                 53

  13      ดร.อนุสรณ์      แสงนิ่มนวล      -              -       6/6    9/9    6/6   

  14      นายเทวัญ       วิชิตะกุล        -              -       -      1/1    -     ลาออกระหว่างปี 4
                                                                                 ก.พ. 53

  15      ดร.ทวารัฐ      สูตะบุตร        -              -       -      1/1    1/1   ลาออกระหว่างปี 4
                                                                                 ก.พ. 53

  16      ดร.นิพนธ์       สุรพงษ์รักเจริญ   3/3            2/2     -      2/2    -     ครบวาระ 8 เม.ย.
                                                                                 53

  17      นายชัยวัฒน์      ชูฤทธิ์          -              2/2     -      -      -     ครบวาระ 8 เม.ย.
                                                                                 53

  18      นายเทวินทร์     วงศ์วานิช       -              -       -      2/2    -     ครบวาระ 8 เม.ย.
                                                                                 53
  ------- ------------- ------------- -------------- ------- ------ ------ ----- ----------------

หมายเหตุ: 1/ กรรมการ 2 คน ได้แก่ นายไกรฤทธิ์ นิลคูหา ประธานกรรมการ และพลเอก ธวัช
เกษร์อังกูร ประธานกรรมการ ซึ่งครบวาระการดำรงตำแหน่ง เมื่อวันที่ 8 เมษายน 2553
ไม่ได้เข้าร่วมเป็นกรรมการในคณะอนุกรรมการ

2/ ได้รับแต่งตั้งเป็นกรรมการ NRC เมื่อวันที่ 27 พฤษภาคม 2553

3/ ได้รับแต่งตั้งเป็นกรรมการ ERMC เมื่อวันที่ 27 พฤษภาคม 2553

4/ ได้รับแต่งตั้งเป็นกรรมการ AUDIT เมื่อวันที่ 27 พฤษภาคม 2553

5/ ได้รับแต่งตั้งเป็นประธานกรรมการ CGC เมื่อวันที่ 27 พฤษภาคม 2553

6/ ได้รับแต่งตั้งเป็นกรรมการ ERMC เมื่อวันที่ 25 สิงหาคม 2553

7/ ได้รับแต่งตั้งเป็นประธานกรรมการ ERMC เมื่อวันที่ 27 พฤษภาคม 2553

8/ ได้รับแต่งตั้งเป็นกรรมการ CGC เมื่อวันที่ 27 พฤษภาคม 2553

4. เลขานุการบริษัท

คณะกรรมการบริษัทได้แต่งตั้ง นางสาวภควดี จรรยาเพศ
ผู้จัดการอาวุโสสำนักเลขานุการคณะกรรมการบริษัท
เป็นเลขานุการบริษัทเพื่อรับผิดชอบในการให้คำแนะนำด้านกฎหมายและกฎเกณฑ์ต่างๆ
ที่คณะกรรมการบริษัทและผู้บริหารจะต้องทราบ
และปฏิบัติหน้าที่ในการดูแลกิจกรรมของคณะกรรมการบริษัท
รวมทั้งประสานงานให้มีการปฏิบัติตามมติของคณะกรรมการบริษัท และมติของผู้ถือหุ้น
เพื่อให้เป็นไปตามหลักการกำกับดูแลกิจการที่ดีของบริษัทฯ
โดยเลขานุการบริษัทมีหน้าที่และความรับผิดชอบหลัก ดังนี้

• ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัทฯ
และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญแก่กรรมการ

• จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย ข้อบังคับของบริษัทฯ
และข้อพึงปฏิบัติต่างๆ

• บันทึกรายงานการประชุมผู้ถือหุ้น และการประชุมคณะกรรมการบริษัท
รวมทั้งติดตามให้มีการปฏิบัติตามมติที่ประชุมผู้ถือหุ้นและที่ประชุมคณะกรรมการบริษัท

• ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
ตามระเบียบและข้อกำหนดของหน่วยงานทางการ

• ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของบริษัทฯ

• ดูแลกิจกรรมของคณะกรรมการบริษัท

5. ผู้บริหาร

ผู้บริหารบริษัทฯ มีจำนวน 7 คน ดังนี้

รายชื่อ ตำแหน่ง

1. ดร.อนุสรณ์ แสงนิ่มนวล กรรมการผู้จัดการใหญ่

2. นายวิเชียร อุษณาโชติ รองกรรมการผู้จัดการใหญ่ สายงานด้านธุรกิจโรงกลั่น

3. นายวัฒนา โอภานนท์อมตะ รองกรรมการผู้จัดการใหญ่
สายงานด้านบริหารและเทคโนโลยีสารสนเทศ

4. นายยอดพจน์ วงศ์รักมิตร ผู้ช่วยกรรมการผู้จัดการใหญ่ สายงานด้านธุรกิจการตลาด

5. นายบัณฑิต สะเพียรชัย ผู้ช่วยกรรมการผู้จัดการใหญ่ สายงานด้านพัฒนาธุรกิจองค์กร

6. นายสุรชัย โฆษิตเสรีวงค์ ผู้ช่วยกรรมการผู้จัดการใหญ่ สายงานด้านบัญชีและการเงิน

7. นายเกียรติชาย ไมตรีวงษ์ ผู้ช่วยกรรมการผู้จัดการใหญ่
สายงานด้านบริหารและเทคโนโลยีสารสนเทศ

ข้อกำหนดของคณะกรรมการบริษัทเรื่องขอบเขต หน้าที่ ความรับผิดชอบของฝ่ายบริหาร

คณะกรรมการบริษัทได้กำหนดบทบาท หน้าที่ ความรับผิดชอบของฝ่ายบริหาร ดังนี้

1. ดำเนินกิจการและ/หรือบริหารงานประจำวันของบริษัทฯ ให้เป็นไปตามนโยบาย แผนงาน
เป้าหมาย ข้อบังคับและระเบียบของบริษัทฯ ที่คณะกรรมการบริษัทกำหนด

2. ดำเนินการบริหารงานให้เป็นไปตามมติที่ประชุมคณะกรรมการบริษัท
ด้วยงบประมาณที่ได้รับอนุมัติอย่างเคร่งครัด ซื่อสัตย์สุจริต
และระมัดระวังรักษาผลประโยชน์ของบริษัทฯ และผู้ถือหุ้นอย่างดีที่สุด

3. รายงานผลงาน ความก้าวหน้าจากการดำเนินงานตามมติ และผลการดำเนินงานของบริษัทฯ
ที่สำคัญต่อที่ประชุมคณะกรรมการอย่างต่อเนื่องเป็นประจำอย่างน้อยเดือนละ 1 ครั้ง

4. ดำเนินกิจการต่างๆ ของบริษัทฯ
ให้เป็นไปตามหลักการกำกับดูแลกิจการที่ดีที่คณะกรรมการบริษัทได้กำหนดไว้เป็นแนวทางปฏิบัติ

5. ต้องไม่ประกอบกิจการหรือเข้าร่วมในกิจการอันมีสภาพอย่างเดียวกัน
และเป็นการแข่งขันกับกิจการของบริษัทฯ ไม่ว่าจะทำเพื่อประโยชน์ตน หรือประโยชน์ผู้อื่น
เว้นแต่จะได้แจ้งให้ผู้บังคับบัญชาและสำนักตรวจสอบภายในรับทราบและได้รับการพิจารณาเห็นชอบให้ประกอบกิจการนั้นๆ
ได้

6.
การไปดำรงตำแหน่งกรรมการที่บริษัทอื่นของกรรมการผู้จัดการใหญ่จะต้องได้รับความเห็นชอบจากคณะกรรมการบริษัทก่อน
ส่วนผู้บริหารระดับสูงจะต้องได้รับความเห็นชอบจากกรรมการผู้จัดการใหญ่ก่อน

7.
ผู้บริหารระดับสูงอันหมายรวมถึงผู้ที่ดำรงตำแหน่งระดับบริหารสี่รายแรกนับต่อจากกรรมการผู้จัดการใหญ่ลงมา
ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย และให้หมายความรวมถึง
ผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า
ต้องงดซื้อขายหลักทรัพย์ ก่อนการประกาศแจ้งข่าวงบการเงินอย่างน้อย 1 เดือน
และหลังการประกาศแจ้งข่าวงบการเงินอย่างน้อย 3 วัน
และจะต้องรายงานการถือหลักทรัพย์ของตน
ของคู่สมรสและของบุตรที่ยังไม่บรรลุนิติภาวะที่ถือในบริษัทฯ และบริษัทในเครือ
ในการประชุมคณะกรรมการบริษัทเป็นประจำทุกเดือน และต้องแจ้งให้บริษัทฯ ทราบโดยมิชักช้า
เมื่อมีกรณีดังต่อไปนี้

- มีส่วนได้เสียไม่ว่าโดยตรงโดยอ้อมในสัญญาใดๆ ที่บริษัทฯ ทำขึ้นระหว่างรอบปีบัญชี

- ถือหุ้นหรือหุ้นกู้ในบริษัทฯ และบริษัทในเครือ

8.
มีหน้าที่เข้ารับการอบรมในหลักสูตรที่เกี่ยวเนื่องกับการดำเนินกิจการและการบริหารงานประจำวันด้วยค่าใช้จ่ายของบริษัทฯ
เพื่อให้มีความรอบรู้ และเพิ่มทักษะความสามารถในการปฏิบัติงาน นอกจากนี้
สำหรับผู้บริหารระดับรองกรรมการผู้จัดการใหญ่
คณะกรรมการบริษัทได้ส่งเสริมให้เข้ารับการอบรมในหลักสูตร Director Certification
Program (DCP) ของสมาคมส่งเสริมสถาบันกรรมการบริษัทไทย (IOD) หรือเทียบเท่า
เพื่อให้เข้าใจบทบาท หน้าที่ของคณะกรรมการ อันนำมาซึ่งประสิทธิภาพในการบริหารจัดการองค์กร

ข้อกำหนดของคณะกรรมการบริษัทเรื่องแผนการสืบทอดตำแหน่งและการพัฒนาผู้บริหาร

คณะกรรมการบริษัทได้กำหนดนโยบายการสรรหาตำแหน่งกรรมการผู้จัดการใหญ่/ผู้จัดการใหญ่
และรองกรรมการผู้จัดการใหญ่ ว่าหากมีคุณสมบัติที่เหมาะสม
บุคคลภายนอกหรือบุคคลภายในสามารถเข้ารับการคัดเลือกในตำแหน่งนี้ได้
ซึ่งวัตถุประสงค์ของการกำหนดเช่นนี้ เพื่อให้เหมาะสมกับสถานการณ์ของบริษัทฯ ในช่วงเวลาหนึ่งๆ
และเพื่อจัดเตรียมบุคลากรภายในองค์กรให้ปฏิบัติหน้าที่แทนกรณีกรรมการผู้จัดการใหญ่หรือผู้บริหารระดับสูงไม่สามารถปฏิบัติหน้าที่ได้
หรือครบวาระการดำรงตำแหน่ง
ตลอดจนลดความเสี่ยงหรือผลกระทบจากการขาดความต่อเนื่องในการบริหารจัดการบริษัทฯ
จึงได้มีการจัดทำแผนการสืบทอดงาน ทั้งนี้
บุคคลที่เหมาะสมจะถูกคัดเลือกโดยคณะกรรมการสรรหาและกำหนดค่าตอบแทน
ซึ่งเป็นผู้กำหนดแผนการสืบทอดงานของกรรมการผู้จัดการใหญ่และรองกรรมการผู้จัดการใหญ่
โดยมีขั้นตอนดังนี้

1. กำหนดตำแหน่งบริหารที่ต้องจัดทำแผนการสืบทอดงาน ประกอบด้วยกรรมการผู้จัดการใหญ่
และรองกรรมการผู้จัดการใหญ่ทุกสายงาน

2. คณะกรรมการสรรหาและกำหนดค่าตอบแทน
พิจารณากำหนดความรู้ความสามารถและประสบการณ์ (Competency)
พร้อมระดับที่ต้องการของแต่ละตำแหน่งงาน

3. คณะกรรมการสรรหาและกำหนดค่าตอบแทน
พิจารณากำหนดผู้บริหารที่มีคุณสมบัติเข้าข่ายเหมาะสมที่สามารถสืบทอดงานของแต่ละตำแหน่งงาน

4. มอบหมายกรรมการผู้จัดการใหญ่
ประเมินการปฏิบัติงานและความรู้ความสามารถของผู้บริหารที่มีคุณสมบัติเข้าข่าย เทียบกับระดับ
Competency ที่ต้องการ เพื่อจัดทำแผนการพัฒนารายบุคคลในการลด Competency Gap

5. มอบหมายคณะกรรมการพัฒนาบุคลากรและการบริหาร
ทำหน้าที่ดูแลการอบรมและพัฒนาความรู้ความสามารถของผู้บริหารที่มีคุณสมบัติเข้าข่าย

6. กรรมการผู้จัดการใหญ่จัดให้มีการหมุนเวียนหน้าที่ความรับผิดชอบของผู้บริหารที่มีคุณสมบัติเข้าข่าย
รวมทั้งให้ผู้บริหารระดับรองกรรมการผู้จัดการใหญ่และผู้ช่วยกรรมการผู้จัดการใหญ่
เข้าร่วมในการประชุมคณะกรรมการบริษัทด้วย เพื่อให้มีความเข้าใจ มีประสบการณ์
และความพร้อมในการบริหารองค์กรโดยรวม

7. กรรมการผู้จัดการใหญ่
รายงานผลการปฏิบัติงานและผลการพัฒนาตามแผนพัฒนารายบุคคลของผู้บริหารที่มีคุณสมบัติเข้าข่าย
ต่อคณะกรรมการสรรหาและกำหนดค่าตอบแทนเป็นระยะ

8. คณะกรรมการสรรหาและกำหนดค่าตอบแทน
ทบทวนและสรุปผลการจัดทำแผนการสืบทอดงานของกรรมการผู้จัดการใหญ่และรองกรรมการผู้จัดการใหญ่เป็นประจำทุกปี
และรายงานต่อคณะกรรมการบริษัททราบ

การแต่งตั้งผู้บริหาร

ตามระเบียบบริษัทฯ กำหนดให้คณะกรรมการบริษัท
เป็นผู้พิจารณาแต่งตั้งผู้บริหารระดับผู้อำนวยการอาวุโสขึ้นไป
ซึ่งคณะกรรมการบริษัทได้มอบหมายให้คณะกรรมการสรรหาและกำหนดค่าตอบแทนเป็นผู้สรรหาผู้บริหารระดับรองกรรมการผู้จัดการใหญ่
ก่อนนำเสนอที่ประชุมคณะกรรมการบริษัทเพื่อพิจารณาแต่งตั้งต่อไป

การประเมินผลงานกรรมการผู้จัดการใหญ่

กรรมการบริษัทที่ไม่ใช่ผู้บริหารมีหน้าที่ทำการประเมินผลการปฏิบัติงานของกรรมการผู้จัดการใหญ่/ผู้จัดการใหญ่เป็นประจำทุกปีอย่างน้อยปีละ
1 ครั้ง
ซึ่งในแต่ละปีคณะกรรมการบริษัทจะวัดผลการดำเนินงานของกรรมการผู้จัดการใหญ่/ผู้จัดการใหญ่ในรอบปีที่ผ่านมาในรูปของดัชนีวัดผล
(KPI) โดยจะเทียบกับ KPI
ที่กำหนดไว้เป็นเป้าหมายในสัญญาจ้างและแผนการดำเนินงานที่เสนอต่อคณะกรรมการบริษัท ทั้งนี้
กรรมการผู้จัดการใหญ่จะต้องนำเสนอผลการดำเนินงานในด้านต่างๆ เช่น
แนวทางการบริหารจัดการธุรกิจในด้านธุรกิจโรงกลั่น ธุรกิจตลาด และการพัฒนาองค์กร
พร้อมทั้งชี้แจงผลการบริหารจัดการในปัจจุบัน ทั้งในแง่ของผลสำเร็จและอุปสรรค
รวมถึงความสามารถในการขยายโอกาสและการแข่งขันทางธุรกิจ
และการตอบสนองต่อนโยบายของรัฐบาลในด้านต่างๆ เป็นต้น

6. ค่าตอบแทนกรรมการ

คณะกรรมการสรรหาและกำหนดค่าตอบแทนได้พิจารณากำหนดค่าตอบแทนกรรมการที่เป็นธรรมและสมเหตุสมผล
สอดคล้องกับภาระความรับผิดชอบของกรรมการ สถานะทางการเงินของบริษัทฯ
และเปรียบเทียบกับบริษัทที่จดทะเบียนในตลาดหลักทรัพย์ฯ
ที่อยู่ในอุตสาหกรรมและธุรกิจที่มีขนาดใกล้เคียงกัน
รวมถึงได้เทียบเคียงกับค่าเฉลี่ยของบริษัทจดทะเบียนจากรายงานผลสำรวจอัตราค่าตอบแทนกรรมการบริษัทจดทะเบียนของสมาคมส่งเสริมสถาบันกรรมการบริษัทไทยแล้ว
โดยกำหนดค่าตอบแทนเป็นเบี้ยประชุมและโบนัส อนึ่ง
กรรมการที่ได้รับมอบหมายให้เป็นกรรมการในคณะอนุกรรมการชุดต่างๆ
ก็ให้ได้รับค่าตอบแทนเพิ่มตามความรับผิดชอบที่เพิ่มขึ้น ทั้งนี้ บริษัทฯ
ได้ขออนุมัติค่าตอบแทนกรรมการจากที่ประชุมผู้ถือหุ้นแล้ว ดังนี้

1. ค่าตอบแทนรายเดือนและค่าเบี้ยประชุม

ที่ประชุมผู้ถือหุ้นในการประชุมสามัญผู้ถือหุ้น ประจำปี 2553 เมื่อวันพฤหัสบดีที่ 8 เมษายน 2553
มีมติอนุมัติค่าตอบแทนกรรมการสำหรับปี 2553 แยกเป็นดังนี้

คณะกรรมการบริษัท

• ค่าตอบแทนรายเดือน เดือนละ 20,000 บาท/คน

• เบี้ยประชุม ครั้งละ 20,000 บาท/คน (เฉพาะกรรมการที่เข้าประชุม)

คณะกรรมการชุดย่อย

1. คณะกรรมการตรวจสอบ

  • ค่าตอบแทนรายเดือน เดือนละ 10,000 บาท/คน

  • เบี้ยประชุม ครั้งละ 5,000 บาท/คน (เฉพาะกรรมการที่เข้าประชุม)

2. คณะกรรมการสรรหาและกำหนดค่าตอบแทน

  • ค่าตอบแทนรายเดือน -ไม่มี-

  • เบี้ยประชุม ครั้งละ 10,000 บาท/คน (เฉพาะกรรมการที่เข้าประชุม)

3. สำหรับค่าตอบแทนของคณะกรรมการชุดย่อยอื่นที่คณะกรรมการบริษัทแต่งตั้งขึ้นนั้น
กำหนดให้อยู่ในดุลยพินิจของคณะกรรมการบริษัท โดยพิจารณาตามความเหมาะสม
และสอดคล้องกับภาระหน้าที่ความรับผิดชอบ

ทั้งนี้ ประธานกรรมการบริษัท และประธานคณะกรรมการชุดย่อย
จะได้รับค่าตอบแทนรายเดือนและค่าเบี้ยประชุมสูงกว่ากรรมการในอัตราร้อยละ 25
รองประธานกรรมการบริษัทจะได้รับค่าตอบแทนรายเดือนและค่าเบี้ยประชุมสูงกว่ากรรมการในอัตราร้อยละ
12.5

2. ค่าตอบแทนที่เป็นโบนัสคณะกรรมการ

กำหนดค่าตอบแทนที่เป็นโบนัสคณะกรรมการบริษัท ให้จ่ายร้อยละ 1 ของกำไรสุทธิ แต่ไม่เกิน
20,000,000 บาท/ปี สำหรับกรรมการทั้งคณะ ทั้งนี้ ประธานกรรมการและรองประธานกรรมการ
จะได้รับค่าตอบแทนที่เป็นเงินโบนัสสูงกว่ากรรมการในอัตราร้อยละ 25 และ 12.5 ตามลำดับ

ทั้งนี้ ในปี 2553 สรุปค่าตอบแทนที่กรรมการได้รับเป็นรายบุคคล มีรายละเอียดดังนี้

  ------ ------------- ------------ ----------- ------------------- -------- --------- --------- --------- ----------- ------------
  ปี 2553                                        ค่าตอบแทนที่เป็นตัวเงิน                                                      รวมสุทธิ
                                                (บาท)                                                                  

                                    BOARD       AUDIT               NRC      SBIC      ERMC      CGC       โบนัส        

  1      นายไกรฤทธิ์     นิลคูหา ^(1/)  560,000     0                   0        0         0         0         0           560,000

  2      ศ.ดร.ชัยอนันต์   สมุทวณิช       630,000     0                   37,500   0         0         0         1,187,494   1,854,994

  3      ดร.อนุสรณ์      ธรรมใจ       560,000     231,250             0        0         0         0         1,055,550   1,846,800

  4      นายวิรัตน์       เอี่ยมเอื้อยุทธ   540,000     180,000             10,000   0         0         52,500    1,055,550   1,838,050

  5      รศ.ประนอม     โฆวินวิพัฒน์     560,000     185,000             0        0         0         0         1,055,550   1,800,550

  6      นายธนา        พุฒรังษี        560,000     0                   0        0         70,000    40,000    772,135     1,442,135

  7      นายอิสสระ      โชติบุรการ     420,000     105,000             0        0         0         0         0           525,000
                       ^(2/)                                                                                           

  8      นายสุรินทร์      จิรวิศิษฎ์ ^(2/) 420,000     0                   0        0         40,000    50,000    0           510,000

  9      นายพิชัย        ชุณหวชิร       560,000     0                   30,000   75,000    0         0         1,055,550   1,720,550

  10     นายณัฐชาติ      จารุจินดา      480,000     0                   10,000   0         0         0         101,227     591,227

  11     นายสุกฤตย์      สุรบถโสภณ     380,000     0                   0        0         60,000    0         0           440,000
                       ^(2/)                                                                                           

  12     นายสรากร      กุลธรรม ^(2/) 380,000     0                   0        0         0         30,000    0           410,000

  13     นางสาวสุภา     ปิยะจิตติ ^(1/) 480,000     0                   0        0         87,500    0         0           567,500

  14     ดร.อนุสรณ์      แสงนิ่มนวล     560,000     0                   0        60,000    70,000    50,000    1,055,550   1,795,550

  รวม                               7,090,000   701,250             87,500   135,000   327,500   222,500   7,338,606   15,902,356
  ------ ------------- ------------ ----------- ------------------- -------- --------- --------- --------- ----------- ------------

อนึ่งกรรมการอิสระ (ลำดับที่ 2-8) ของบริษัทฯ ไม่ได้ไปดำรงตำแหน่งกรรมการบริษัทย่อย
หรือบริษัทย่อยลำดับเดียวกัน จึงไม่มีค่าตอบแทนสำหรับการดำรงตำแหน่งดังกล่าว

หมายเหตุ: 1/ ได้รับการแต่งตั้งเป็นกรรมการบริษัท เมื่อวันที่ 19 กุมภาพันธ์ 2553

2/ ได้รับการแต่งตั้งเป็นกรรมการบริษัท เมื่อวันที่ 8 เมษายน 2553

กรรมการครบวาระและลาออกระหว่างปี 2553

  ------- ---------- ------------- --------- ------------------- -------- ------ -------- ----- ----------- -----------
  รายชื่อ                                      ค่าตอบแทนที่เป็นตัวเงิน                                              รวมสุทธิ
                                             (บาท)                                                          

                                   BOARD     AUDIT               NRC      SBIC   ERMC     CGC   โบนัส        

  1       พล.อ.ธวัช   เกษร์อังกูร      200,000   0                   0        0      0        0     1,319,439   1,519,439
                     ^(1/)                                                                                  

  2       ดร.นิพนธ์    สุรพงษ์รักเจริญ   140,000   45,000              20,000   0      25,000   0     1,055,550   1,285,550
                     ^(1/)                                                                                  

  3       คุณชัยวัฒน์    ชูฤทธิ์ ^(1/)    160,000   0                   20,000   0      0        0     1,055,550   1,235,550

  4       คุณเทวินทร์   วงศ์วานิช ^(1/) 120,000   0                   0        0      20,000   0     1,055,550   1,195,550

  5       คุณเทวัญ     วิชิตะกุล ^(2/)  40,000    0                   0        0      10,000   0     1,055,550   1,105,550

  6       ดร.ทวารัฐ   สูตะบุตร ^(2/)  40,000    0                   0        0      10,000   0     1,055,550   1,105,550

  รวม                              700,000   45,000              40,000   0      65,000   0     6,597,189   7,447,189
  ------- ---------- ------------- --------- ------------------- -------- ------ -------- ----- ----------- -----------

หมายเหตุ: 1/ ครบวาระการดำรงตำแหน่ง เมื่อวันที่ 8 เมษายน 2553

2/ ลาออกระหว่างปี เมื่อวันที่ 4 กุมภาพันธ์ 2553

กรรมการครบวาระและลาออกระหว่างปี 2552 (รับโบนัสสำหรับผลการดำเนินงานปี 2552
ซึ่งจ่ายในปี 2553)

  ------- --------- ------------- ------- ------------------- ----- ------ ------ ----- ----------- -----------
  รายชื่อ                                   ค่าตอบแทนที่เป็นตัวเงิน                                         รวมสุทธิ
                                          (บาท)                                                     

                                  BOARD   AUDIT               NRC   SBIC   ERMC   CGC   โบนัส        

  1       คุณสุรงค์    บูลกุล ^(1/)    0       0                   0     0      0      0     497,375     497,375

  2       คุณสายัณห์   สตางค์มงคล     0       0                   0     0      0      0     283,415     283,415
                    ^(2/)                                                                           

  3       คุณอภิสิทธิ์   รุจิเกียรติกำจร   0       0                   0     0      0      0     283,415     283,415
                    ^(2/)                                                                           

  รวม                             0       0                   0     0      0      0     1,064,205   1,064,205
  ------- --------- ------------- ------- ------------------- ----- ------ ------ ----- ----------- -----------

หมายเหตุ: 1/ ลาออกระหว่างปี เมื่อวันที่ 28 กันยายน 2552

2/ ครบวาระการดำรงตำแหน่ง เมื่อวันที่ 9 เมษายน 2552

สรุปเปรียบเทียบค่าตอบแทนกรรมการปี 2552 และ ปี 2553

  -------------- -------------- -------------- -------------- --------------
  ค่าตอบแทน       ปี 2552                        ปี 2553         

                 จำนวนราย       จำนวนเงิน (บาท) จำนวนราย       จำนวนเงิน (บาท)

  เงินเบี้ยประชุม    14             8,597,500      14             9,413,750

  โบนัส           14             0              14             15,000,000

  รวม                           8,597,500                     24,413,750
  -------------- -------------- -------------- -------------- --------------

หมายเหตุ: โบนัสสำหรับผลประกอบการปี 2552 ตามมติที่ประชุมสามัญผู้ถือหุ้นประจำปี 2552
เมื่อวันที่ 9 เมษายน 2552 ซึ่งจ่ายในปี 2553

7. ค่าตอบแทนผู้บริหาร

บริษัทฯ มีการวัดผลการดำเนินงานของผู้บริหารทุกปีในรูปของดัชนีวัดผล (Key Performance
Index: KPI) โดยจะเปรียบเทียบกับ KPI
ที่กำหนดไว้เป็นเป้าหมายในสัญญาจ้างและ/หรือแผนการดำเนินงานที่เสนอต่อกรรมการผู้จัดการใหญ่และ/หรือคณะกรรมการบริษัท
ซึ่งจะเชื่อมโยงกับอัตราค่าตอบแทนที่ได้รับตามหลักเกณฑ์ที่คณะกรรมการบริษัทกำหนดไว้ ทั้งนี้
สำหรับกรรมการผู้จัดการใหญ่นั้นจะมีการประเมินผลการปฏิบัติงานเป็นประจำทุกปีเช่นเดียวกันโดยกรรมการบริษัทที่ไม่ได้เป็นผู้บริหาร
ตามรายละเอียดข้างต้น

ทั้งนี้
คณะกรรมการสรรหาและกำหนดค่าตอบแทนจะเป็นผู้พิจารณากำหนดค่าตอบแทนให้สะท้อนถึงผลการปฏิบัติงานและค่าตอบแทนตามมาตรฐานของบริษัทต่างๆ
ในอุตสาหกรรมเดียวกัน
และนำเสนอจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติต่อไป

กรรมการผู้จัดการใหญ่ และผู้บริหารระดับสูงของบริษัทฯ จำนวนรวมทั้งสิ้น 7 คน
ได้รับค่าตอบแทนจากบริษัทฯ ในรอบปี 2553 เป็นจำนวนเงินรวมทั้งสิ้น 54,926,048 บาท
ตามรายละเอียด ดังนี้

ค่าตอบแทนรวมของผู้บริหารระดับสูงของบริษัทฯ

+-----------------------+---------+------------+--------+-------------+
| ค่าตอบแทน              | ปี 2552  |            | ปี 2553 |             |
+-----------------------+---------+------------+--------+-------------+
|                       | จ       | จ          | จำ     | จำนวนเงินบาท |
|                       | ำนวนราย | ำนวนเงินบาท | นวนราย |             |
+-----------------------+---------+------------+--------+-------------+
| เงินเดือน               | 6       | 29,447,143 | 7      | 35,299,158  |
+-----------------------+---------+------------+--------+-------------+
| โบนัส และอื่นๆ           |         | 18,167,299 |        | 16,625,264  |
+-----------------------+---------+------------+--------+-------------+
| หมายเหตุ : อื่นๆ         |         |            |        |             |
| ประกอบด้วย             |         |            |        |             |
|                       |         |            |        |             |
| 1) เงินบำเหน็จ          |         |            |        |             |
|                       |         |            |        |             |
| 2)                    |         |            |        |             |
| เงินสมทบโครงการร่วมท    |         |            |        |             |
| ุนระหว่างนายจ้างและลูกจ้าง |         |            |        |             |
| (เริ่ม 1 ตุลาคม 2552 –   |         |            |        |             |
| 30 กันยายน 2554)       |         |            |        |             |
+-----------------------+---------+------------+--------+-------------+

เงินสมทบกองทุนสำรองเลี้ยงชีพสำหรับผู้บริหารระดับสูงของบริษัทฯ

  ------------------------- ---------- -------------- ---------- --------------
  ค่าตอบแทน                  ปี 2552                    ปี 2553     

                            จำนวนราย   จำนวนเงินบาท    จำนวนราย   จำนวนเงินบาท

  เงินสมทบกองทุนสำรองเลี้ยงชีพ   6          2,944,714      7          3,001,626
  ------------------------- ---------- -------------- ---------- --------------

รายละเอียดเกี่ยวกับผู้บริหารและผู้มีอำนาจควบคุมของบริษัทฯ ณ 31 ธันวาคม 2553

+---+-------+--------+---------------+---------+----------+----------+
| N | ชื่อ    | สกุล    | ตำแหน่งในบริษัทฯ | ต       |          | ตำแห     |
| O |       |        |               | ำแหน่งใน |          | น่งในบริษัท |
|   |       |        |               | บริษัทย่อย |          |          |
|   |       |        |               |         |          | ที่เกี่ยวข้อง |
+---+-------+--------+---------------+---------+----------+----------+
|   |       |        |               | บ.บางจา | บ.บางจาก | บ.ขนส่งน  |
|   |       |        |               | กกรีนเนท | ไบโอฟูเอล | ้ำมันทางท่อ |
+---+-------+--------+---------------+---------+----------+----------+
| 1 | ดร.   | แส     | กรร           | -       | ประธา    | -        |
| . | อนุสรณ์ | งนิ่มนวล | มการผู้จัดการใหญ่ |         | นกรรมการ |          |
+---+-------+--------+---------------+---------+----------+----------+
| 2 | นาย   | อ      | รองกรร        | -       | -        | กรรมการ  |
| . | วิเชียร | ุษณาโชติ | มการผู้จัดการใหญ่ |         |          |          |
|   |       |        |               |         |          |          |
|   |       |        | สายงาน        |         |          |          |
|   |       |        | ด้านธุรกิจการกลั่น |         |          |          |
+---+-------+--------+---------------+---------+----------+----------+
| 3 | นา    | โอภาน  | รองกรร        | -       | กรรมการ  | กรรมการ  |
| . | ยวัฒนา | นท์อมตะ | มการผู้จัดการใหญ่ |         |          |          |
|   |       |        |               |         |          |          |
|   |       |        | สายง          |         |          |          |
|   |       |        | านด้านบริหารและ |         |          |          |
|   |       |        |               |         |          |          |
|   |       |        | เทค           |         |          |          |
|   |       |        | โนโลยีสารสนเทศ |         |          |          |
+---+-------+--------+---------------+---------+----------+----------+
| 4 | นายย  | วง     | ผู้ช่วยกรร       | กรรมการ | -        | -        |
| . | อดพจน์ | ษ์รักมิตร | มการผู้จัดการใหญ่ |         |          |          |
|   |       |        |               |         |          |          |
|   |       |        | สายงานด       |         |          |          |
|   |       |        | ้านธุรกิจการตลาด |         |          |          |
+---+-------+--------+---------------+---------+----------+----------+
| 5 | นา    | สะ     | ผู้ช่วยกรร       | -       | -        | -        |
| . | ยบัณฑิต | เพียรชัย | มการผู้จัดการใหญ่ |         |          |          |
|   |       |        |               |         |          |          |
|   |       |        | สายงานด้าน     |         |          |          |
|   |       |        | พัฒนาธุรกิจองค์กร |         |          |          |
+---+-------+--------+---------------+---------+----------+----------+
| 6 | นา    | โฆษิต   | ผู้ช่วยกรร       | กรรมการ | กรรมการ  | กรรมการ  |
| . | ยสุรชัย | เสรีวงค์ | มการผู้จัดการใหญ่ |         |          |          |
|   |       |        |               |         |          |          |
|   |       |        | สายงานด้า      |         |          |          |
|   |       |        | นบัญชีและการเงิน |         |          |          |
+---+-------+--------+---------------+---------+----------+----------+
| 7 | น     | ไ      | ผู้ช่วยกรร       | -       | -        | -        |
| . | ายเกีย | มตรีวงษ์ | มการผู้จัดการใหญ่ |         |          |          |
|   | รติชาย |        |               |         |          |          |
|   |       |        | สายง          |         |          |          |
|   |       |        | านด้านบริหารและ |         |          |          |
|   |       |        |               |         |          |          |
|   |       |        | เทค           |         |          |          |
|   |       |        | โนโลยีสารสนเทศ |         |          |          |
+---+-------+--------+---------------+---------+----------+----------+

ค่าตอบแทนของผู้บริหารจากการดำรงตำแหน่งในบริษัทย่อยและบริษัทที่เกี่ยวข้อง

- ไม่มี –

8. บุคลากร

ณ วันที่ 31 ธันวาคม 2553 บริษัทฯ มีพนักงานทั้งสิ้น 994 คน ประกอบด้วย

• พนักงานส่วนสนับสนุน (สายงานด้านบัญชีและการเงิน สายงานด้านบริหาร
และเทคโนโลยีสารสนเทศ สำนักตรวจสอบภายใน) จำนวน 226 คน

• พนักงานสายงานด้านธุรกิจโรงกลั่น จำนวน 472 คน

• พนักงานสายงานด้านธุรกิจการตลาดและโครงการพิเศษ จำนวน 282 คน

• พนักงานสายงานด้านพัฒนาธุรกิจองค์กร จำนวน 14 คน

ค่าตอบแทนพนักงาน

พนักงานจะได้รับค่าตอบแทนเป็นเงินเดือน ค่าทำงานกะ ทำงานกลางคืน ทำงานล่วงเวลา
ทำงานต่างจังหวัด ค่ารอปฏิบัติการที่โรงกลั่น เงินวินัยการปฏิบัติงาน
พนักงานมีสิทธิสมัครเข้าเป็นสมาชิก “กองทุนสำรองเลี้ยงชีพพนักงานบริษัท บางจากฯ (มหาชน)”
โดยเลือกสะสมเป็นอัตราร้อยละ 5 หรือร้อยละ 10 ของเงินเดือน และบริษัทฯ
สมทบให้ในอัตราเดียวกันเข้าเป็นเงินกองทุน ปี 2553 บริษัทฯ
จ่ายค่าตอบแทนพนักงานในรูปเงินเดือน ค่าทำงานกะ ทำงานกลางคืน ทำงานล่วงเวลา
ทำงานต่างจังหวัด ค่ารอปฏิบัติการที่โรงกลั่น เงินวินัยการปฏิบัติงาน เงินรางวัลเพิ่มพิเศษ
และสวัสดิการอื่นเป็นเงินรวม 1,025 ล้านบาท

โดยที่ บริษัทฯ ได้จัดให้มีโครงการร่วมลงทุน ระหว่างนายจ้างและลูกจ้าง (Employee Joint
Investment Program - EJIP) ที่ได้รับการอนุมัติจากที่ประชุมคณะกรรมการบริษัท ครั้งที่
9/2552 เมื่อวันที่ 28 สิงหาคม 2552 ซึ่งมีระยะเวลาโครงการตั้งแต่ 1 ตุลาคม 2552 ถึงวันที่
30 กันยายน 2554 รวมระยะเวลา 2 ปี โดยบริษัทฯ จะหักเงินเดือนพนักงาน ผู้บริหารของบริษัทฯ
ที่มีสิทธิและสมัครใจเข้าร่วมโครงการในอัตราไม่เกินร้อยละ 5
ของเงินเดือนในแต่ละเดือนจนกว่าจะสิ้นสุดโครงการเพื่อสะสมเข้ากองทุน และบริษัทฯ
จะจ่ายสมทบในอัตราร้อยละ 7.5 ของเงินเดือนผู้ที่ร่วมโครงการทุกเดือน
โดยนำเงินสะสมดังกล่าวรวมกับเงินสมทบของบริษัทฯ ไปซื้อหุ้น BCP และ/หรือ BCP-DR1
ในตลาดหลักทรัพย์ฯ ภายในวันที่บริษัทฯ กำหนดของทุกเดือน

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

ในระยะ 3 ปีที่ผ่านมา บริษัทฯ ได้มีการเพิ่มจำนวนพนักงานจาก 865 คน (ณ วันที่ 31 ธันวาคม
2550) เป็น 994 คน (ณ วันที่ 31 ธันวาคม 2553)
เพื่อเป็นการรองรับการดำเนินการของหน่วยปรับปรุงคุณภาพน้ำมัน (PQI)

9. นโยบายการพัฒนาบุคลากร

บริษัทฯ มีเจตนารมณ์แน่วแน่ที่จะสนับสนุนความก้าวหน้าของการพัฒนาบุคลากร
ตามระบบของการพัฒนา โดยได้วิเคราะห์จากเป้าหมายองค์กร ซึ่งนำมาสู่แผนปฏิบัติการ
เพื่อมุ่งเน้นการพัฒนาบุคคลากรให้มีศักยภาพ ความสามารถพิเศษที่สามารถแข่งขันได้ในระดับสากล
และประเด็นที่บริษัทมุ่งเน้นคือ ต้องเป็นบุคลากรที่มีคุณค่าต่อสังคมด้วย ซึ่งบริษัทฯ
ถือเป็นวัฒนธรรมองค์กรคือ ต้องเป็นคนดี มีความรู้ และเป็นประโยชน์ต่อผู้อื่น
อันจะนำไปสู่การที่องค์กรจะมุ่งสู่องค์กรแห่งความเป็นเลิศ
ในการพัฒนาและส่งเสริมความรู้แก่บุคลากรนั้น ถือเป็นหน้าที่และความรับผิดชอบ
รวมทั้งความร่วมมือของพนักงานทุกคน

ในปีที่ผ่านมานี้ บริษัทฯ ยังคงให้ความสำคัญในการบริหารจัดการความรู้
โดยได้กำหนดเป็นเป้าหมายในการทำให้องค์กรเป็นองค์กรแห่งการเรียนรู้
และพัฒนาไปสู่การเรียนรู้ตลอดชีวิต มีการกำหนดแนวทางโดยเริ่มจากการค้นหา
และจัดโครงสร้างขอบเขตความรู้ การจัดการและจัดเก็บ การถ่ายทอด
และส่งเสริมผลักดันให้พนักงานมีส่วนร่วมในการเรียนรู้และแบ่งปัน
และท้ายสุดคือการนำความรู้ที่ได้ไปประยุกต์ใช้ พัฒนาเป็น Best Practice
และก่อให้เกิดนวัตกรรม ซึ่งเป็นประโยชน์ในการดำเนินงานและปรับปรุงงานของบริษัท การสร้าง
Web KM ให้พนักงานเข้าเรียนรู้ โดยมีลักษณะความรู้ที่เป็นพื้นฐานในการทำงาน
ความรู้จากประสบการณ์ ความรู้เฉพาะทาง ความรู้จากการอบรมและข่าวสารต่างๆ
ตลอดจนการถ่ายโอนความรู้ที่อยู่ในตัวพนักงาน ไปยังบุคคลอื่น เพื่อให้ความรู้นั้นยังคงอยู่กับองค์กร
และพนักงานสามารถที่จะทำงานแทนกันได้ และเป็นการพัฒนาบุคลากรให้มีการฝึกฝน ทบทวน ความรู้
และประสบการณ์ของตนเองอย่างสม่ำเสมอ

นอกจากนี้บริษัทฯ ได้กำหนดคุณลักษณะหลักด้านความรู้ ทักษะ และพฤติกรรมของผู้บริหารและพนักงาน
(Core Competency) เพื่อรองรับทิศทางในการดำเนินงานในอนาคต
รวมทั้งได้มีการประเมินระดับความรู้ ความสามารถของพนักงานทุกคนเทียบกับมาตรฐานที่บริษัทฯ
ต้องการ (Competency Gap) โดยในปี 2553 นี้ บริษัทฯ
ยังคงให้ความสำคัญในการพัฒนาบุคลากรตามแผนการพัฒนารายบุคคล (Individual
Development Plan) ทั้งหลักสูตรอบรมภายในบริษัทฯ และหลักสูตรจากสถาบันภายนอกบริษัทฯ
เพื่อให้พนักงาน ทุกคนมีคุณลักษณะตามมาตรฐานที่บริษัทฯ กำหนดไว้ (Core Competency)
ตามคุณลักษณะหลักที่สำคัญ 6 ข้อ ขององค์กร มีดังนี้

1. Ability For Adaptation and Initiation

คือ ความสามารถในการเข้าใจองค์กร และสภาพแวดล้อมของธุรกิจ
โดยเปิดใจยอมรับการเปลี่ยนแปลง และเรียนรู้สิ่งใหม่กล้าคิดนอกกรอบ และลงมือทำสิ่งใหม่
เพื่อเป็นการสร้างโอกาสและนำองค์กรสู่ความสำเร็จสูงสุด

2. Leadership

คือความเป็นผู้นำ มีวิสัยทัศน์ กล้าคิด กล้าทำ ในสิ่งที่ถูกต้อง
เป็นประโยชน์ต่อองค์กรด้วยความโปร่งใส และเป็นธรรม พร้อมรับฟังความคิดเห็นที่แตกต่าง
และแสดงความรับผิดชอบต่อผลที่เกิดขึ้น ตลอดจนให้คำแนะนำ
ช่วยเหลือสร้างแรงบันดาลใจให้เกิดความร่วมมือ และเป็นที่ยอมรับในทุกระดับ

3. Teamwork Spirit

คือ การทำงานเป็นทีมด้วยใจบริการ ความเต็มใจที่จะปฏิบัติงานกับผู้อื่น
และกระตือรือร้นที่จะให้ความช่วยเหลือ ยอมรับในคุณค่าของผู้ร่วมทีม
เสริมสร้างความสัมพันธ์อันดีกับทุกฝ่ายทั้งภายในและภายนอก
เพื่อสร้างความร่วมมือร่วมใจในการทำงานและการบริการให้เกิดขึ้นอันจะทำให้บรรลุเป้าหมายที่กำหนดร่วมกัน

4. Organization Commitment

คือ มุ่งมั่น และอุทิศตนที่จะทำงานให้บรรลุเป้าหมายองค์กร
ด้วยวิถีทางที่ถูกต้องอย่างมืออาชีพและมีประสิทธิภาพ
พร้อมพัฒนากระบวนการทำงานเพื่อยกระดับผลงานโดยรวมให้เป็นที่ยอมรับโดยทั่วไป
ตลอดจนสร้างความสำเร็จและความเติบโตทางธุรกิจให้เกิดขึ้นอย่างต่อเนื่อง

5. Personal Mastery

คือ ความใฝ่รู้ กระตือรือร้น และมุ่งมั่นแสวงหาความรู้เพิ่มเติมตลอดเวลา
พร้อมที่จะนำความรู้นั้นมาพัฒนาศักยภาพทั้งของตนเอง และขององค์กรอย่างต่อเนื่อง

6. Social and “SHEE” Awareness

คือ การตระหนักและปฏิบัติตามหลักความปลอดภัย อาชีวอนามัย สิ่งแวดล้อม
ให้สอดคล้องตามมาตรฐานสากลและการดำเนินการขององค์กร รวมทั้งมีจิตสำนึกสาธารณะ
และมีส่วนร่วมในกิจกรรมอันเป็นประโยชน์ ทั้งต่อองค์กร ชุมชนและสังคม

บริษัทฯ ได้เพิ่มเติม Functional Competency สำหรับพนักงานทั่วไปที่ไม่มีผู้ใต้บังคับบัญชา
รวมทั้งบริษัทฯ ได้จัดทำ Executive Competency สำหรับผู้บริหารและพนักงานที่มีผู้ใต้บังคับบัญชา
โดยมีวัตถุประสงค์เพื่อเป็นแนวทางในการพัฒนาพนักงานให้สามารถบริหารและปฏิบัติงานในตำแหน่งของตนเองได้อย่างมีประสิทธิภาพเพิ่มขึ้น

บริษัทฯ ได้จัดทำ Functional Competency สำหรับพนักงานที่ไม่มีผู้ใต้บังคับบัญชา
โดยมีรายละเอียดดังต่อไปนี้

  1. การสร้างความไว้วางใจ (Building Trust)

  2. การสื่อสารและการนำเสนอ (Communication and Presentation)

  3. การให้บริการลูกค้า (Customer Service Orientation)

  4. การโน้มน้าวและการชักจูงใจ (Persuasion and Influening)

  5. การปรับปรุงอย่างต่อเนื่อง (Continuous Improvement)

  6. การตัดสินใจ (Decision Making)

  7. การบริหารงาน (Managing Work)

  8. การใส่ใจในคุณภาพ (Quality Orientation)

  9. การโน้มน้าวทางการขาย (Sales Persuation)

  10. การเจรจาต่อรองการขาย (Sales Negotiation)

  11. ความเข้าใจในธุรกิจ (Business Orientation)

  12. การจัดทำวิธีการและแนวทางเพื่อนำเสนอการขาย (Devising Sales Approaches
  and Solutions)

  13. ความอดทนมุ่งมั่น (Tenacity)

นอกจากนี้ บริษัทฯ ยังได้จัดทำ Executive Competency
สำหรับพนักงานในตำแหน่งผู้บริหารและพนักงานที่มีผู้ใต้บังคับบัญชา อาทิเช่น

  1. การสื่อสารและการนำเสนอ (Communication and Presentation)

  2. การสร้างหุ้นส่วนทางธุรกิจ (Building Partnerships)

  3. การมอบหมายอำนาจ/การมอบหมายงาน (Empowerment/Delegation)

  4. การช่วยให้ทีมประสบความสำเร็จ (Facilitating Teams)

  5. การเป็นผู้นำวิสัยทัศน์และค่านิยม (Leading Through Vision and Values)

  6. การสร้างคนที่มีศักยภาพสำหรับองค์กร (Building Organizational Talent)

  7. ความเชี่ยวชาญทางธุรกิจ (Business Acumen)

  8. การมุ่งเน้นลูกค้าเป็นศูนย์กลาง (Customer Centric)

  9. การวางแผนและจัดระบบ (Planning and Organizing)

  10. การดำเนินการให้เกิดการเปลี่ยนแปลง (Facilitating Change)

  11. การมีแรงผลักดันสู่ความสำเร็จ (Driving for Results)

  12. บุคลิกของผู้บริหาร (Executive Disposition)

สำหรับการฝึกอบรมและพัฒนา บริษัทฯ ได้ออกแบบหลักสูตรการฝึกอบรม
เพื่อตอบสนองต่อเป้าหมายและทิศทางขององค์กร ทั้งในระยะสั้นและระยะยาว
ซึ่งส่วนพัฒนาทรัพยากรบุคคล ได้มีการปรับปรุงอย่างต่อเนื่อง เพื่อให้ปิด Competency Gap
และพัฒนาความรู้ ทักษะ ประสบการณ์ ของบุคลากร ในด้านความรู้เฉพาะทาง
ความรู้ทางด้านเทคนิค ความทางการบริหารจัดการ
และความรู้เพื่อรองรับธุรกิจใหม่ที่จะเกิดขึ้นในอนาคต โดยมีจำนวนชั่วโมงการอบรมโดยเฉลี่ย
10.40 ชั่วโมงต่อคน สำหรับหลักสูตรที่บริษัทฯ จัดอบรมนั้น แบ่งเป็น 7 ประเภท ได้แก่

1.  Executive Development

2.  Business Development

3.  Successor & Talent

4.  Company Policy

5.  Competency Development

6.  e-Learning

7.  Special Technical Request

นอกเหนือไปจากนั้น บริษัทฯ ยังได้มุ่งเน้นเรื่อง การดูแลรักษาสิ่งแวดล้อมและพลังงาน
จิตสำนึกความปลอดภัยในการทำงาน และความรับผิดชอบต่อสังคมอย่างต่อเนื่อง
ตามวิสัยทัศน์ที่มุ่งมั่นสร้างสรรค์ธุรกิจพลังงาน อย่างเป็นมิตรต่อสิ่งแวดล้อม เพื่อการพัฒนาอย่างยั่งยืน

การกำกับดูแลกิจการที่ดี

คณะกรรมการบริษัท มีความมุ่งมั่นที่จะบริหารงานโดยยึดหลักการกำกับดูแลกิจการที่ดี
เพื่อให้การดำเนินงานของบริษัทฯ ไปอย่างโปร่งใส มีประสิทธิภาพ
และรับผิดชอบต่อผู้มีส่วนได้เสียทุกฝ่าย โดยในปี 2553
บริษัทได้ดำเนินการตามหลักการกำกับดูแลกิจการที่ดี สรุปได้ดังนี้

1. การปฏิบัติตามหลักการกำกับดูแลกิจการที่ดีสำหรับบริษัทจดทะเบียน ปี 2549

ตามที่ ตลาดหลักทรัพย์แห่งประเทศไทย (ตลท.) ได้จัดให้มี
“หลักการกำกับดูแลกิจการที่ดีสำหรับบริษัทจดทะเบียน ปี 2549”
ซึ่งประกอบด้วยหลักการและแนวปฏิบัติที่ดีเกี่ยวกับการกำกับดูแลกิจการสำหรับให้บริษัทจดทะเบียนนำไปปฏิบัตินั้น
ในปีที่ผ่านมาบริษัทฯ ยังคงนำหลักการดังกล่าวไปปฏิบัติอย่างต่อเนื่อง โดยแบ่งเป็น 5 ด้าน ดังนี้

1.1 ด้านสิทธิของผู้ถือหุ้น

1) นโยบายเกี่ยวกับสิทธิของผู้ถือหุ้น

คณะกรรมการบริษัทได้กำหนดนโยบายเกี่ยวกับสิทธิของผู้ถือหุ้นไว้ในนโยบายการกำกับดูแลกิจการที่ดี
หมวดที่ 6 ดังมีรายละเอียดต่อไปนี้

  “1) คณะกรรมการตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิพื้นฐาน
  อันได้แก่

-   สิทธิได้รับใบหุ้นและสิทธิการโอน และได้รับสารสนเทศที่เพียงพอ ทันเวลา
    และในรูปแบบที่เหมาะสมในการตัดสินใจที่มีผลกระทบต่อบริษัทฯ และตนเอง

-   สิทธิเข้าร่วมประชุมและออกเสียงลงคะแนนในที่ประชุมผู้ถือหุ้น
    เพื่อตัดสินใจในการเปลี่ยนแปลงในนโยบายที่สำคัญของบริษัทฯ
    และในสิทธิของผู้ถือหุ้นที่คณะกรรมการต้องขอความเห็นชอบจากที่ประชุมผู้ถือหุ้น

-   สิทธิเลือกตั้งและถอดถอนกรรมการ และให้ความเห็นชอบในการแต่งตั้งผู้สอบบัญชีอิสระ

-   สิทธิในส่วนแบ่งกำไร

  2) ผู้ถือหุ้นจะได้รับหนังสือเชิญประชุมและสารสนเทศเกี่ยวกับสถานที่ เวลา ที่บริษัทฯ
  ได้จัดไว้อย่างเหมาะสม ตลอดจนวาระการประชุม
  และข้อมูลทั้งหมดที่เกี่ยวข้องกับเรื่องที่ต้องพิจารณา ซึ่งในวาระการจ่ายเงินปันผลนั้น
  บริษัทฯได้เปิดเผยจำนวนเงินที่จ่ายจริงเปรียบเทียบกับนโยบาย
  โดยจัดส่งให้ผู้ถือหุ้นและนายทะเบียนทราบไม่น้อยกว่า 14
  วันก่อนการประชุมและโฆษณาคำบอกกล่าวนัดประชุมในหนังสือพิมพ์ 3 วัน ติดต่อกันและไม่น้อยกว่า
  3 วันก่อนวันประชุม รวมถึงเผยแพร่ข้อมูลดังกล่าวล่วงหน้าไว้ใน Website ของบริษัทฯ
  อย่างน้อย 1 เดือนก่อนวันประชุม

  3) ในวาระเลือกตั้งกรรมการ ผู้ถือหุ้นสามารถเลือกตั้งกรรมการเป็นรายบุคคล
  โดยให้ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  4) ภายใต้บทบัญญัติของกฎหมายและภายใต้ข้อบังคับของบริษัทฯ
  ผู้ถือหุ้นสามารถขอให้คณะกรรมการเพิ่ม เรื่องในวาระการประชุมและสามารถตั้งคำถาม
  ขอคำอธิบาย และแสดงความเห็นของตนได้อย่างเหมาะสม

  5) ประธานกรรมการ กรรมการและผู้บริหารที่เกี่ยวข้อง
  มีความรับผิดชอบในการเข้าประชุมผู้ถือหุ้น เพื่อตอบคำถามแก่ผู้ถือหุ้น

  6) หลังการประชุมผู้ถือหุ้น
  ผู้ถือหุ้นสามารถเข้าถึงสารสนเทศเกี่ยวกับผลการพิจารณาและผลของการลงคะแนนเสียง”

2) การประชุมสามัญผู้ถือหุ้น ประจำปี 2553

-   จัดการประชุมเมื่อวันพฤหัสบดีที่ 8 เมษายน 2553 ซึ่งเร็วขึ้นกว่าปีที่ผ่านมา
    เพื่อมิให้วันเวลาซ้อนกับบริษัทจดทะเบียนส่วนใหญ่

-   จัดการประชุม ณ โรงกลั่นบางจาก ซึ่งตั้งอยู่ใกล้กับสถานีรถไฟฟ้าอ่อนนุช
    และทางด่วนซอยสุขุมวิท 62 โดยผู้ถือหุ้นสามารถเดินทางไปมาได้อย่างสะดวก

-   ใช้เกณฑ์วันกำหนดรายชื่อผู้ถือหุ้น (Record Date) ในการประชุมสามัญผู้ถือหุ้น
    เพื่อให้ผู้ถือหุ้นมีเวลาพิจารณาเอกสารเชิญประชุมและข้อมูลต่างๆ ก่อนการประชุมมากขึ้น

-   แจ้งกำหนดการประชุมให้ผู้ถือหุ้นทราบล่วงหน้าประมาณ 2 เดือนก่อนวันประชุม
    เพื่อให้ผู้ถือหุ้นสามารถวางแผนตารางเวลาในการเข้าร่วมประชุมได้
    ซึ่งเกินกว่ามาตรฐานที่กฎหมายกำหนดไว้

-   เผยแพร่เอกสารการประชุมทางเว็บไซต์ล่วงหน้าก่อนวันประชุม 32
    วันและจัดส่งเอกสารให้ผู้ถือหุ้นล่วงหน้าก่อนวันประชุม 22 วัน

-   จัดให้มีความเห็นของคณะกรรมการบริษัทในแต่ละวาระ พร้อมแนบรายงานประจำปี
    และหนังสือมอบฉันทะ ซึ่งมีคำชี้แจงรายละเอียดของเอกสารหลักฐานที่ต้องใช้ในการมอบฉันทะ
    ประกอบกับเอกสารการประชุม

-   จัดให้มีหมายเลขโทรศัพท์ติดต่อเพื่อให้ผู้ถือหุ้นสอบถามรายละเอียดในกรณีที่มีข้อสงสัยเพิ่มเติม

-   เปิดโอกาสให้ผู้ถือหุ้นส่งคำถามที่ต้องการให้บริษัทฯ
    ชี้แจงในประเด็นของระเบียบวาระที่นำเสนอของการประชุมสามัญผู้ถือหุ้นประจำปี 2553
    เป็นการล่วงหน้า โดยบริษัทฯ เปิดเผยหลักเกณฑ์และวิธีการ บนเว็บไซต์ของบริษัทฯ
    พร้อมทั้งแจ้งให้ผู้ถือหุ้นทราบผ่านช่องทางของตลท.

-   อำนวยความสะดวกแก่ผู้ถือหุ้น ในวันประชุมผู้ถือหุ้น ดังนี้

- สำรองที่จอดรถไว้อย่างเพียงพอ และจัดรถรับส่งผู้ถือหุ้น ณ สถานีรถไฟฟ้าอ่อนนุช และ
ปากซอยสุขุมวิท 64 ในกรณีที่ผู้ถือหุ้นเดินทางมาด้วยตนเอง

- เพิ่มจุดลงทะเบียน และใช้ระบบ Barcode
ในการลงทะเบียนและนับคะแนนเสียงเพื่อเพิ่มประสิทธิภาพและความรวดเร็ว

- ใช้โปรแกรมการจัดประชุมผู้ถือหุ้น (e-voting) ของบริษัท ศูนย์รับฝากหลักทรัพย์
(ประเทศไทย) จำกัด (TSD) ในการลงทะเบียนและการนับคะแนน
เพื่อให้มีประสิทธิภาพและความโปร่งใส

- จัดเตรียมอากรแสตมป์ในกรณีที่ผู้ถือหุ้นมีการมอบฉันทะมา โดยไม่ต้องเสียค่าใช้จ่าย

- จัดทำสติกเกอร์สัญลักษณ์สำหรับผู้ถือหุ้นที่ลงทะเบียนแล้ว เพื่อความสะดวกในการเข้าออกที่ประชุม
โดยไม่ต้องเสียเวลาในการตรวจเอกสารใหม่

- ก่อนการประชุม กรรมการผู้จัดการใหญ่กล่าวชี้แจงให้ผู้ถือหุ้นทราบถึงวิธีการออกเสียงลงคะแนน
และวิธีการนับคะแนนเสียงเพื่อลงมติในแต่ละระเบียบวาระ

- จัดกิจกรรมเยี่ยมชมโรงกลั่นสำหรับผู้ถือหุ้นที่สนใจ
ตลอดจนบอร์ดนิทรรศการแสดงความก้าวหน้าในการดำเนินกิจการของบริษัทฯ ในด้านต่างๆ
เพื่อให้ผู้ถือหุ้นได้รับรู้ข้อมูลและเข้าใจการดำเนินธุรกิจของบริษัทฯ มากยิ่งขึ้น

-   ระหว่างการประชุม
    เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามใดๆ
    รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

-   ภายหลังการประชุม จัดทำวีดิทัศน์บรรยากาศการประชุมเผยแพร่บนเว็บไซต์ของบริษัทฯ
    นอกเหนือจากรายงานการประชุมที่ได้เผยแพร่ให้ผู้ถือหุ้นรับทราบผ่านช่องทางของตลาดหลักทรัพย์แห่งประเทศไทย
    (ตลท.) และบนเว็บไซต์ของบริษัทฯ

ในการประชุมสามัญผู้ถือหุ้น ประจำปี 2553 บริษัทฯ ได้เชิญสำนักงานกฎหมายคนึง แอนด์
พาร์ทเนอร์ส โดยมีตัวแทนคือ นายวิสิษฐ์ เอื้อวิโรจนังกูร
เป็นคนกลางเข้ามาทำหน้าที่ดูแลให้การประชุมผู้ถือหุ้นเป็นไปอย่างโปร่งใส
ถูกต้องตามกฎหมายและข้อบังคับบริษัทฯ ในเรื่องต่อไปนี้

  1. กระบวนการตรวจสอบเอกสารของผู้ถือหุ้นหรือผู้รับมอบฉันทะที่มีสิทธิเข้าร่วมประชุม

  2. องค์ประชุม

  3. ผู้ที่มีส่วนได้เสีย ไม่ได้ใช้สิทธิออกเสียง

  4. วิธีการลงคะแนนและการนับคะแนนเสียงสอดคล้องกับข้อบังคับบริษัท/ประธานที่ประชุมแจ้ง

  5. ดูแลให้มีการเก็บบัตรลงคะแนนจากผู้ถือหุ้น
  และตรวจสอบผลของมติและผลของการลงคะแนนเสียงจากบัตรลงคะแนน

จากการพัฒนาปรับปรุงการจัดประชุมผู้ถือหุ้นอย่างต่อเนื่อง ทำให้ในปีนี้บริษัทฯ
ได้รับการประเมินคุณภาพการจัดประชุมสามัญผู้ถือหุ้นอยู่ในเกณฑ์ "ดีเยี่ยม + สมควรเป็นตัวอย่าง"
ซึ่งได้รับคะแนนเต็ม 100 คะแนน ในโครงการประเมินคุณภาพการจัดประชุมสามัญผู้ถือหุ้น (Annual
General Meeting- AGM) ประจำปี 2553 ซึ่งจัดโดยสมาคมส่งเสริมผู้ลงทุนไทย

1.2 ด้านการปฏิบัติต่อผู้ถือหุ้นอย่างเท่าเทียมกัน

1) นโยบายเกี่ยวกับการปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทได้กำหนดนโยบายเกี่ยวกับการปฏิบัติต่อผู้ถือหุ้นอย่างเท่าเทียมกันไว้ในนโยบายการกำกับดูแลกิจการที่ดี
หมวดที่ 6 นอกเหนือจากที่กฎหมายกำหนดดังมีรายละเอียดต่อไปนี้

  “1) ผู้ถือหุ้นมีสิทธิออกเสียงลงคะแนนตามจำนวนหุ้นที่ตนมี
  และมีความเท่าเทียมกันในสารสนเทศเกี่ยวกับ บริษัทฯ

  2) ผู้ถือหุ้นจะได้รับสารสนเทศที่จำเป็นอย่างเพียงพอและยุติธรรม ทันเวลา จากบริษัทฯ
  และบริษัทฯ ไม่แสดงความเอนเอียงกับผู้ถือหุ้นกลุ่มใดกลุ่มหนึ่ง
  โดยการให้สารสนเทศที่ยังไม่เปิดเผย

  3) ในการประชุมผู้ถือหุ้น ผู้ถือหุ้นจะได้รับการปฏิบัติโดยยุติธรรม

  4) ผู้ถือหุ้นสามารถเสนอเพิ่มวาระการประชุม หรือ เสนอชื่อบุคคลเพื่อเป็นกรรมการ
  เป็นการล่วงหน้าก่อนวันประชุมผู้ถือหุ้น ตามแนวทางที่บริษัทฯ กำหนด

  5) ผู้ถือหุ้นสามารถติดต่อกับกรรมการอิสระในเรื่องต่างๆ
  ที่เกี่ยวกับสิทธิของตนได้โดยตรงผ่านทาง ico@bangchak.co.th”

2) การปฏิบัติต่อผู้ถือหุ้นอย่างเท่าเทียมกัน

-   เปิดโอกาสให้ผู้ถือหุ้นเสนอระบียบวาระการประชุมสามัญผู้ถือหุ้น
    และเสนอชื่อบุคคลเป็นกรรมการล่วงหน้าตั้งแต่วันที่ 1 ตุลาคม ถึง 31 ธันวาคม 2553
    โดยบริษัทฯ เปิดเผยหลักเกณฑ์และวิธีการบนเว็บไซต์ของบริษัทฯ
    พร้อมทั้งแจ้งให้ผู้ถือหุ้นทราบผ่านช่องทางของตลท.
    โดยคณะกรรมการบริษัทถือเป็นนโยบายที่จะไม่เพิ่มวาระการประชุมที่ไม่ได้แจ้งล่วงหน้าโดยไม่จำเป็น
    โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนการตัดสินใจ

-   สนับสนุนให้ผู้ถือหุ้นใช้หนังสือมอบฉันทะที่สามารถกำหนดทิศทางในการลงคะแนนเสียงได้ (แบบ
    ข) ตลอดจนเสนอชื่อกรรมการอิสระทั้งหมด จำนวน 7
    คนเป็นทางเลือกให้ผู้ถือหุ้นมอบฉันทะในการประชุมสามัญผู้ถือหุ้น

-   ใช้บัตรลงคะแนนเสียงในทุกวาระการประชุม
    โดยเฉพาะในวาระเลือกตั้งกรรมการที่ผู้ถือหุ้นสามารถเลือกตั้งได้เป็นรายบุคคล
    โดยมีคะแนนเสียงเท่ากับจำนวนหุ้นที่ตนมีต่อการเลือกตั้งกรรมการ 1 คน บริษัทฯ
    ได้มีการเก็บบัตรลงคะแนนเสียงจากผู้ถือหุ้นทุกรายที่เข้าร่วมประชุมผู้ถือหุ้น
    ทั้งกรณีที่ผู้ถือหุ้นเห็นด้วย ไม่เห็นด้วย หรืองดออกเสียง

-   กำหนดข้อพึงปฏิบัติของพนักงานเกี่ยวกับการเก็บรักษาข้อมูลอันเป็นความลับของบริษัท
    และการไม่หาประโยชน์ให้แก่ตนเองหรือผู้อื่นโดยอาศัยข้อมูลความลับของบริษัทฯ
    ไว้ในนโยบายการกำกับดูแลกิจการที่ดี หมวดที่ 8

-   กำหนดหน้าที่ของกรรมการและผู้บริหารในการงดซื้อขายหลักทรัพย์ก่อนการประกาศแจ้งข่าวงบการเงินอย่างน้อย
    1 เดือน และหลังประกาศอย่างน้อย 3 วัน
    รวมถึงการรายงานการถือหลักทรัพย์ในการประชุมคณะกรรมการบริษัทเป็นประจำทุกเดือนไว้ในนโยบายการกำกับดูแลกิจการที่ดี
    หมวดที่ 4

-   จัดให้มีช่องทางการสื่อสารที่หลากหลายเพื่อให้ผู้ถือหุ้นได้รับข้อมูลอย่างเท่าเทียมกัน
    ทั้งทางเว็บไซต์ ข่าวแจก (Press Release) การจัด Analyst Meeting
    การเข้าร่วมโครงการเยี่ยมชมการดำเนินงานของบริษัทจดทะเบียน (Company Visit)
    เพื่อให้ผู้ถือหุ้น นักลงทุน และนักวิเคราะห์ได้เยี่ยมชมกิจการและพบผู้บริหาร หรือ
    การเข้าร่วมให้ข้อมูลกิจการในงานกิจกรรมบริษัทจดทะเบียนพบผู้ลงทุน (Opportunity Day)
    ที่จัดโดยตลท. เป็นประจำทุกไตรมาส
    รวมทั้งสามารถสื่อสารผ่านทางหมายเลขโทรศัพท์และอีเมล์ของเจ้าหน้าที่หน่วยงานนักลงทุนสัมพันธ์ของบริษัทฯ
    นอกเหนือจากการเปิดเผยข้อมูลตามปกติผ่านทางระบบของตลาดหลักทรัพย์ฯ
    เพื่อให้ผู้ถือหุ้นสามารถเข้าถึงสารสนเทศได้มากที่สุด

1.3 ด้านบทบาทของผู้มีส่วนได้เสีย

1) นโยบายเกี่ยวกับบทบาทของบริษัทต่อผู้มีส่วนได้เสีย

คณะกรรมการบริษัท
ได้กำหนดนโยบายเกี่ยวกับบทบาทของบริษัทต่อผู้มีส่วนได้เสียไว้ในนโยบายการกำกับดูแล กิจการที่ดี
หมวดที่ 6 ดังมีรายละเอียดต่อไปนี้

  “1) คณะกรรมการตระหนักและรับรู้ถึงสิทธิของผู้มีส่วนได้เสียตามที่กฎหมายกำหนด
  รวมถึงการเคารพหลักสิทธิมนุษยชนและการปฏิบัติต่อแรงงานอย่างเป็นธรรมทั้งในประเทศและต่างประเทศ
  และสนับสนุนให้มีการร่วมมือกันระหว่างบริษัทฯ กับผู้มีส่วนได้เสียในการสร้างความมั่งคั่ง
  สร้างงานและสร้างกิจการให้มีฐานะการเงินที่มั่นคงอย่างยั่งยืน
  คณะกรรมการมั่นใจว่าสิทธิของผู้มีส่วนได้เสียได้รับการคุ้มครองและปฏิบัติด้วยดี

  2) คณะกรรมการคำนึงถึงผลประโยชน์ที่ได้รับและการทำประโยชน์ของผู้มีส่วนได้เสีย
  ในการสร้างความได้เปรียบเชิงการแข่งขัน และการทำกำไรให้กับบริษัทฯ

  3) คณะกรรมการจัดให้มีมาตรการในการแจ้งเบาะแสหรือข้อร้องเรียนการกระทำผิดกฎหมาย
  จรรยาบรรณ หรือพฤติกรรมที่อาจส่อถึงการทุจริตหรือประพฤติมิชอบ ของบุคคลในองค์กร
  ทั้งจากพนักงานและผู้มีส่วนได้เสียอื่น รวมถึงรายงานทางการเงินที่ไม่ถูกต้อง
  หรือระบบควบคุมภายในที่บกพร่อง และกลไกในการคุ้มครองผู้แจ้งเบาะแส
  เพื่อให้ผู้มีส่วนได้เสียมีส่วนร่วมในการสอดส่องดูแลผลประโยชน์ของบริษัทฯ
  ได้อย่างมีประสิทธิภาพยิ่งขึ้น”

2) บทบาทของบริษัทต่อผู้มีส่วนได้เสีย

-   จัดการประชุมนอกสถานที่ (CG สัญจรครั้งที่ 1)
    เพื่อให้คณะกรรมการบรรษัทภิบาลเดินทางไปตรวจเยี่ยมสถานีบริการน้ำมันบางจากเขตพื้นที่ภาคกลางและภาคเหนือ
    และประชุมร่วมกันกับผู้ประกอบการสถานีบริการน้ำมัน รวมไปถึงกลุ่มสหกรณ์

-   เพิ่มช่องทางรับฟังความคิดเห็นและรับเรื่องร้องเรียนผ่านทางเจ้าหน้าที่ชุมชนสัมพันธ์
    และภายในศูนย์การค้า ปิยรมย์ สปอร์ตคลับ

-   ติดตามรายงานการแจ้งเบาะแสหรือข้อร้องเรียนทางช่องทางสำนักตรวจสอบภายในของบริษัทฯ
    โดยในปี 2553 มีทั้งหมด 13 ราย แต่หลังจากสอบสวนข้อเท็จจริงโดยหน่วยงานที่ดูแลแล้ว
    ไม่พบสิ่งบ่งชี้ทุจริต

ในระบบการกำกับดูแลกิจการมีผู้มีส่วนได้เสียหลายกลุ่มที่สำคัญด้วยกัน ได้แก่ ลูกค้า พนักงาน คู่ค้า
ผู้ถือหุ้น หรือผู้ลงทุน เจ้าหนี้ รวมทั้งชุมชนที่ตั้งอยู่รอบบริษัทฯ สังคมและสิ่งแวดล้อม ซึ่งบริษัทฯ
ได้ให้ความสำคัญต่อสิทธิของผู้มีส่วนได้เสียทุกกลุ่ม รวมถึงไม่กระทำการใดๆ
อันเป็นการละเมิดสิทธิของผู้มีส่วนได้เสียเหล่านั้นด้วย ซึ่งสามารถสรุปได้ดังนี้

พนักงาน

บริษัทฯ ตระหนักดีว่าพนักงานเป็นปัจจัยแห่งความก้าวหน้า บริษัทฯ
จึงสนับสนุนการพัฒนาให้พนักงานทุกคนมีความรู้ความสามารถสูง นอกจากนี้ บริษัทฯ
ยังจัดให้มีการดูแลพนักงานอย่างเสมอภาค การให้ผลตอบแทนและสวัสดิการที่เหมาะสมและเป็นธรรม
โดยมีสวัสดิการค่ารักษาพยาบาล สวัสดิการรถบริการรับส่ง กิจกรรมต่างๆ
รวมถึงสโมสรพนักงานซึ่งประกอบด้วยชมรมต่างๆ
เพื่อให้พนักงานพักผ่อนหลังจากปฏิบัติภารกิจประจำวัน
(รายละเอียดปรากฏในรายงานการพัฒนาธุรกิจร่วมไปกับสิ่งแวดล้อมและสังคม (Sustainability
Report) ประจำปี 2553)

นอกจากนี้ บริษัทฯ ได้จัดให้มีโครงการร่วมลงทุน ระหว่างนายจ้างและลูกจ้าง (Employee Joint
Investment Program - EJIP)
ขึ้นเพื่อเป็นเครื่องมือในการสร้างแรงจูงใจการปฏิบัติงานของพนักงานและรักษาบุคลากรไว้กับบริษัทฯในระยะยาว
โดยบริษัทฯสนับสนุนให้พนักงานที่สมัครใจเข้าร่วมเป็นสมาชิกเก็บออมโดยการซื้อหุ้นของบริษัทฯ
ผ่านระบบที่มีการซื้ออย่างสม่ำเสมอ และมีประสิทธิภาพ

ลูกค้าและประชาชน

บริษัทฯ มุ่งมั่นในการพัฒนาคุณภาพของผลิตภัณฑ์ และการบริการให้ดียิ่งๆ ขึ้น
เพื่อให้ลูกค้าเกิดความเชื่อมั่นและความพึงพอใจสูงสุด
โดยมีนโยบายส่งมอบผลิตภัณฑ์ที่มีคุณภาพที่ตรงตามความต้องการหรือสูงกว่าความคาดหมายของลูกค้า
ภายใต้เงื่อนไขที่เป็นธรรม และให้ข้อมูลเกี่ยวกับผลิตภัณฑ์และบริการที่ถูกต้องเพียงพอ
และทันต่อเหตุการณ์แก่ลูกค้า โดยไม่มีการกล่าวเกินความเป็นจริง
อันเป็นเหตุให้ลูกค้าเกิดความเข้าใจผิดเกี่ยวกับคุณภาพ ปริมาณ หรือเงื่อนไขใดๆ
ของสินค้าหรือบริการ
นอกจากนี้พนักงานพึงรักษาความลับของลูกค้าและไม่นำไปใช้เพื่อประโยชน์ของตนเอง
หรือผู้ที่เกี่ยวข้องโดยมิชอบ

คู่ค้า

บริษัทฯ ได้กำหนดจรรยาบรรณในการจัดซื้อและจัดจ้าง
พร้อมทั้งการจัดหาและจำหน่ายปิโตรเลียมและผลิตภัณฑ์ปิโตรเลียมระบุไว้เป็นระเบียบบริษัทฯ
เพื่อให้การดำเนินธุรกิจกับคู่ค้าเป็นไปอย่างเหมาะสม มีประสิทธิภาพและยุติธรรม
ตามหลักการกำกับดูแลกิจการที่ดี นอกจากนี้บริษัทฯ ยังได้จัดให้มี “คู่มือติดต่อประกอบธุรกิจ” และ
“แนวนโยบายตัวแทนสถานีบริการน้ำมันบางจาก”
เพื่ออำนวยความสะดวกแก่คู่ค้าในการติดต่อประกอบธุรกิจกับบริษัทฯ
และเพื่อให้ผู้ประกอบการ/ตัวแทนของบริษัทฯ มีการดำเนินธุรกิจอย่างมีคุณภาพ
ตามแนวทางการกำกับดูแลกิจการที่ดีและจรรยาบรรณธุรกิจที่เหมาะสมโดยมีนโยบายปฏิบัติต่อคู่ค้าอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย และปฏิบัติตามสัญญา
หรือเงื่อนไขต่างๆ ที่ตกลงกันไว้อย่างเคร่งครัด กรณีที่ไม่สามารถปฏิบัติตามเงื่อนไขข้อใดข้อหนึ่ง
ต้องรีบแจ้งให้คู่ค้าทราบล่วงหน้า เพื่อร่วมกันพิจารณาหาแนวทางแก้ไข

เจ้าหนี้

บริษัทฯ ปฏิบัติต่อเจ้าหนี้อย่างเป็นธรรม มีความรับผิดชอบและโปร่งใส
โดยปฏิบัติตามเงื่อนไขข้อกำหนดของสัญญาและพันธะทางการเงินอย่างเคร่งครัด
ตลอดจนไม่ใช้วิธีการที่ไม่สุจริต ปกปิดข้อมูลหรือข้อเท็จจริงอันจะทำให้เจ้าหนี้เกิดความเสียหาย
กรณีที่ไม่สามารถปฏิบัติตามเงื่อนไขข้อใดข้อหนึ่ง ต้องรีบแจ้งให้เจ้าหนี้ทราบล่วงหน้า
เพื่อร่วมกันพิจารณาหาแนวทางแก้ไข

คู่แข่ง

บริษัทฯ เน้นการดำเนินธุรกิจอย่างมีจริยธรรม โปร่งใส มีการแข่งขันอย่างเป็นธรรมกับคู่แข่งขัน
ภายใต้กรอบกติกาของการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม เช่น
การจ่ายเงินสินจ้างให้แก่พนักงานของคู่แข่ง เป็นต้น และไม่ทำลายชื่อเสียงของคู่แข่งทางการค้า
ด้วยการกล่าวหาใน ทางร้าย

ผู้ถือหุ้น

บริษัทฯ มีความมุ่งมั่นที่จะดำเนินธุรกิจอย่างมีบรรษัทภิบาล เชื่อถือได้
และแน่วแน่ในการสร้างงานสร้างกิจการให้มีฐานะทางการเงินที่มั่นคงอย่างยั่งยืน
เพื่อเพิ่มมูลค่าหุ้นสูงสุดให้แก่ผู้ถือหุ้น

ชุมชนรอบๆ โรงกลั่น สังคมและสิ่งแวดล้อม

บริษัทฯ ถือว่าระบบการจัดการด้านอาชีวอนามัย ความปลอดภัยและสิ่งแวดล้อม
เป็นส่วนหนึ่งของธุรกิจ จึงได้กำหนดนโยบายอาชีวอนามัย ความปลอดภัย สิ่งแวดล้อมและพลังงานขึ้น
เพื่อเป็นหลักปฏิบัติแก่กรรมการ ผู้บริหาร และพนักงานทุกคน ซึ่งมีการดำเนินการภายใต้วัฒนธรรม
“พัฒนาธุรกิจอย่างยั่งยืนไปกับสิ่งแวดล้อมและสังคม” อันมีข้อปฏิบัติดังนี้

  • ปฏิบัติงานให้เกิดความปลอดภัย ไม่ส่งผลกระทบ ทั้งต่อตนเอง ผู้ที่เกี่ยวข้อง ชุมชน
  และสิ่งแวดล้อม

  • ปฏิบัติตามกฎหมายที่เกี่ยวข้องกับด้านอาชีวอนามัย ความปลอดภัย สิ่งแวดล้อม และพลังงาน

  • ป้องกันภาวะมลพิษ การรั่วไหลและการสูญเสียของน้ำมัน

  • ป้องกันอุบัติเหตุในทุกด้าน

  • ใช้ทรัพยากรอันได้แก่ พลังงาน น้ำ สารเคมี อย่างคุ้มค่า เป็นไปตามเป้าหมาย

  • พัฒนาระบบการจัดการด้านอาชีวอนามัย ความปลอดภัย และสิ่งแวดล้อมอย่างต่อเนื่อง

รวมทั้ง บริษัทฯ ยังได้จัดทำจุลสาร “ครอบครัวใบไม้” และสาร “รอบรั้วบางจาก”
สำหรับแจกให้แก่ชุมชนรอบๆ โรงกลั่นทุก 2
เดือนเพื่อให้ผู้อยู่อาศัยโดยรอบได้รับทราบข่าวสารของบริษัทฯ พร้อมทั้งได้รับสาระ
เกร็ดความรู้ต่างๆ ที่เป็นประโยชน์ เช่น
วิธีการประหยัดพลังงานและการดูแลความปลอดภัยในชีวิตประจำวัน และการดูแลสุขภาพ
รวมถึงการร่วมช่วยรักษาสิ่งแวดล้อม เป็นต้นเพื่อให้เป็นอีกช่องทางหนึ่งของบริษัทฯ
ในการสื่อสารและดูแลชุมชนโดยรอบโรงกลั่น

นอกจากนี้
คณะกรรมการบริษัทได้ตจัดให้มีกลไกการมีส่วนร่วมในระบบการกำกับดูแลกิจการของผู้มีส่วนได้เสียในการสร้างเสริมการดำเนินงานของบริษัทฯ
โดยการเปิดเผยข้อมูลอย่างโปร่งใส และรับฟังความคิดเห็นผ่านทางการพบปะกับผู้บริหาร
การส่งข้อมูลผ่านช่องทางรับความคิดเห็น หน่วยงานนักลงทุนสัมพันธ์ และเว็บไซต์
เพื่อสร้างความมั่นคงอย่างยั่งยืนให้กับกิจการ
รวมถึงกำหนดให้มีช่องทางแจ้งเบาะแสหรือข้อร้องเรียนการกระทำผิดกฎหมาย หรือจรรยาบรรณ
รายงานทางการเงินที่ไม่ถูกต้อง หรือระบบควบคุมภายในที่บกพร่อง
และกลไกในการคุ้มครองผู้แจ้งเบาะแส รวมทั้งกระบวนการดำเนินการหลังจากมีผู้แจ้งเบาะแส
เพื่อให้ผู้มีส่วนได้เสียมีส่วนร่วมในการสอดส่องดูแลผลประโยชน์ของบริษัทฯ
ได้อย่างมีประสิทธิภาพยิ่งขึ้น

  ช่องทางในการแจ้งเบาะแสหรือข้อร้องเรียน

  จดหมายอิเล็กทรอนิกส์ ico@bangchak.co.th

  จดหมายธรรมดา สำนักตรวจสอบภายใน

  บริษัท บางจากปิโตรเลียม จำกัด (มหาชน)

  เลขที่ 210 ถนนสุขุมวิท 64 บางจาก พระโขนง กรุงเทพฯ 10260

  โทร : 0-2335-4566 โทรสาร : 0-2331-6530

1.4 ด้านการเปิดเผยข้อมูลและความโปร่งใส

1) นโยบายเกี่ยวกับการเปิดเผยสารสนเทศและความโปร่งใส

คณะกรรมการบริษัทได้กำหนดนโยบายเกี่ยวกับการเปิดเผยสารสนเทศและความโปร่งใสไว้ในนโยบายการกำกับดูแลกิจการที่ดี
หมวดที่ 7 โดยมีขอบเขตนโยบายดังต่อไปนี้

  “บริษัทฯ มุ่งมั่นในการให้ข้อมูลอย่างเท่าเทียมกันแก่ผู้ถือหุ้น สถาบันการเงิน บริษัทหลักทรัพย์
  นักลงทุน รวมไปถึงผู้ที่ต้องการใช้ข้อมูลทางการเงิน และสาธารณชนทั่วไป
  โดยให้ความสำคัญอย่างที่สุดในการสื่อสารอย่างเปิดเผย ครบถ้วน ถูกต้อง ตรงเวลา
  และสม่ำเสมอ เกี่ยวกับข้อมูลในอดีตและการสร้างมูลค่าในอนาคต
  ไม่เลือกปฏิบัติต่อข้อมูลทั้งในด้านบวกหรือด้านลบ แต่บริษัทฯ
  ยังคงตระหนักถึงความจำเป็นในการเก็บความลับทางธุรกิจเกี่ยวกับข้อมูลทางธุรกิจที่สำคัญและกลยุทธ์ในการดำเนินงาน
  ทั้งนี้นโยบายนี้จะสอดคล้องกับหลักเกณฑ์และข้อกำหนดการเปิดเผยข้อมูลของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์...”

2) การเปิดเผยข้อมูลและความโปร่งใส

-   ติดตั้งป้ายข้อมูลด้านสิ่งแวดล้อมออนไลน์
    เพื่อเปิดเผยข้อมูลด้านสิ่งแวดล้อมและความปลอดภัยของ
    โรงกลั่นน้ำมันบางจากภายในศูนย์การค้าปิยรมย์ สปอร์ตคลับ
    นอกเหนือจากบริเวณหน้าโรงกลั่นบางจาก

-   ติดตั้งจอ LCD เพื่อเผยแพร่ข้อมูลกิจกรรมชุมชน และข้อมูลข่าวบริษัทฯ ข่าวกิจกรรม CSR
    และข่าวกิจกรรมการตลาด
    ให้ผู้พักอาศัยรอบโรงกลั่นน้ำมันบางจากได้รับทราบข้อมูลข่าวสารต่างๆ

-   ติดตั้งป้ายประกาศออนไลน์อัจฉริยะตามอาคารสำนักงาน
    เพื่อเพิ่มประสิทธิภาพในการรับรู้ข้อมูลข่าวสารของพนักงานให้มีความรวดเร็วทันสมัย
    และทดแทนการใช้กระดาษ

-   ได้รับคัดเลือกให้นำเสนอข้อมูลของบริษัทฯ
    ในโครงการมอบรางวัลองค์กรโปร่งใสของสำนักงานคณะกรรมการป้องกันและปราบปรามการทุจริตแห่งชาติ

-   มีแผนกนักลงทุนสัมพันธ์ทำหน้าที่ติดต่อประสานงานกับนักวิเคราะห์ นักลงทุน
    และบุคคลอื่นที่ต้องการข้อมูลทางการเงิน ผลการดำเนินงาน ฐานะของบริษัทฯ และธุรกรรมๆ
    ที่มีผลกระทบต่อบริษัทฯ

-   เผยแพร่ข้อมูลสำคัญของบริษัทฯ อย่างสม่ำเสมอผ่านทางช่องทางตลาดหลักทรัพย์แห่งประทศไทย
    แบบแสดงรายการข้อมูลประจำปี รายงานประจำปี รวมถึงเว็บไซต์ของบริษัทฯ
    ทั้งภาษาไทยและภาษาอังกฤษ

1.5 ด้านความรับผิดชอบของคณะกรรมการ

1) นโยบายเกี่ยวกับความรับผิดชอบของคณะกรรมการ

คณะกรรมการบริษัทได้กำหนดนโยบายเกี่ยวกับบทบาท หน้าที่
และความรับผิดชอบของคณะกรรมการบริษัทไว้ในนโยบายการกำกับดูแลกิจการที่ดี หมวดที่ 2
(รายละเอียดได้กล่าวไว้ในหมวด “โครงสร้างการจัดการ”)

2) ความรับผิดชอบของคณะกรรมการ

-   ที่ประชุมคณะกรรมการบริษัท ครั้งที่ 4/2553 มีมติแต่งตั้ง นายไกรฤทธิ์ นิลคูหา
    เป็นประธานกรรมการ ซึ่งแยกต่างหากจากตำแหน่งกรรมการผู้จัดการใหญ่
    และไม่ได้ดำรงตำแหน่งในคณะอนุกรรมการ ตามที่กำหนดในนโยบายการกำกับดูแลกิจการที่ดี
    หมวดที่ 2

-   ปรับปรุงนโยบายการกำกับดูแลกิจการที่ดีให้มีการประชุมระหว่างกันของกรรมการอิสระและกรรมการที่ไม่เป็นผู้บริหารอย่างน้อยสองครั้งต่อปี
    ซึ่งในปี 2553 มีการประชุมร่วมกันในเดือนมีนาคมและตุลาคม

-   จัดให้มีการบรรยายเรื่อง “ธรรมาภิบาลที่จับต้องได้” โดยศาสตราจารย์ ดร. วรภัทร
    โตธนะเกษม เพื่อส่งเสริมให้มีธรรมาภิบาลภายในบริษัทฯ

-   จัดให้มีการศึกษาดูงานเกี่ยวกับความก้าวหน้าของเทคโนโลยีและนวัตกรรมใหม่ๆ เช่น
    เทคโนโลยี Carbon Capture Storage เป็นต้น

-   มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมายแผนธุรกิจ
    และงบประมาณเป็นประจำทุกปี เพื่อเพิ่มมูลค่าสูงสุดแก่กิจการ และความมั่นคงให้กับผู้ถือหุ้น
    นอกจากนี้ คณะกรรมการบริษัทมีหน้าที่ให้ความเห็นชอบในกลยุทธ์และนโยบายที่สำคัญ
    โดยเฉพาะในส่วนของเป้าหมาย (Key Performance Indicator: KPI)
    ทางการเงินและแผนงานต่างๆ นั้น
    ได้มีการเห็นชอบในการกำหนดตัวชี้วัดและการตั้งค่าเป้าหมายตั้งแต่ต้นปี
    และมีการติดตามผลเป็นระยะ

-   จัดให้บริษัทฯ มีระบบการควบคุมภายใน การตรวจสอบภายใน
    และมาตรการบริหารความเสี่ยงที่มีประสิทธิผล
    และมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

-   ติดตามผลการดำเนินงานของฝ่ายบริหาร
    โดยกำหนดให้มีการรายงานความก้าวหน้าของผลการดำเนินงานและผลประกอบการของบริษัทฯ
    ทุกเดือนในการประชุมคณะกรรมการบริษัท

2. นโยบายการกำกับดูแลกิจการที่ดี

คณะกรรมการบริษัทได้กำหนดให้มีนโยบายการกำกับดูแลกิจการของบริษัทฯ
อย่างเป็นลายลักษณ์อักษรตั้งแต่ปี 2546 อันเป็นข้อพึงปฏิบัติของกรรมการ ผู้บริหาร และพนักงาน
บนพื้นฐานหลัก 6 ประการ ได้แก่

1. รับผิดชอบต่อการตัดสินใจและการกระทำ (Accountability)

2. สำนึกต่อหน้าที่ความรับผิดชอบ (Responsibility)

3. โปร่งใส เปิดเผยข้อมูล และตรวจสอบได้ (Transparency)

4. ปฏิบัติต่อผู้เกี่ยวข้องทุกฝ่ายอย่างเท่าเทียมกัน (Equitable Treatment)

5. มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
Value)

6. มีคุณธรรมและจริยธรรม (Ethics)

ตามนโยบายการกำกับดูแลกิจการที่ดี หมวดที่ 2 ได้กำหนดบทบาท หน้าที่
และความรับผิดชอบของคณะกรรมการบริษัทในการทบทวนนโยบายการกำกับดูแลกิจการที่ดีเป็นประจำอย่างสม่ำเสมอ
ซึ่งในปี 2553 บริษัทฯ ได้ดำเนินการพัฒนาและส่งเสริมการกำกับดูแลกิจการที่ดี ดังนี้

-   ปรับปรุงนโยบายการกำกับดูแลกิจการที่ดี (ครั้งที่ 7) เกี่ยวกับการประชุมคณะกรรมการบริษัท
    ขอบเขต หน้าที่ความรับผิดชอบของคณะกรรมการตรวจสอบ สิทธิและความเท่าเทียมของผู้ถือหุ้น
    บทบาทของบริษัทต่อผู้มีส่วนได้เสีย และข้อพึงปฏิบัติของพนักงาน

-   ปรับปรุงการตอบรับนโยบายการกำกับดูแลกิจการที่ดี
    ของพนักงานไว้ในระบบบริหารจัดการองค์ความรู้ภายในองค์กร (Knowledge Management)
    แทนการใช้กระดาษ

-   จัดทำแบบทดสอบเพื่อประเมินความเข้าใจของพนักงานเกี่ยวกับนโยบายการกำกับดูแลกิจการที่ดี
    ผลทดสอบปรากฏว่าพนักงานมีความเข้าใจในนโยบายฯ ทั้งหมด

-   มีส่วนร่วมเผยแพร่หลักการกำกับดูแลกิจการที่ดีสู่สาธารณะ
    โดยกรรมการและผู้บริหารได้รับเชิญเป็นวิทยากรถ่ายทอดนโยบายและประสบการณ์การกำกับดูแลกิจการที่ดีของบริษัทฯ
    ในโอกาสต่างๆ อาทิ

  - การบรรยายเรื่อง “ธรรมาภิบาลของบริษัทจดทะเบียน” จัดโดยสมาคมส่งเสริมผู้ลงทุนไทย

  - การเสวนาเรื่อง “Organizational Enrichment towards Sustainability : a
  new challenge” ในงาน Asia Pacific HR Congress 2010
  จัดโดยสมาคมการจัดการงานบุคคลแห่งประเทศไทย (PMAT)

  - การเสวนาเรื่อง “ถอดรหัสสู่การเติบโตอย่างยั่งยืน” ในงาน PTT Group CG Day 2010
  “The Code to Growth” จัดโดยกลุ่มบริษัท ปตท.

  - การเสวนาเรื่อง “แนวร่วมปฏิบัติ (Collective Action Coalition) :
  ทางเลือกใหม่ของการต่อต้านการทุจริตของภาคเอกชนไทย” และร่วมกับ 26
  บริษัทประกาศเจตนารมณ์เป็นแนวร่วมภาคเอกชนต่อต้านคอร์รัปชัน
  ในการประชุมระดับชาติว่าด้วยการสร้างแนวร่วมปฏิบัติ (Collective Action)
  ในการต่อต้านการทุจริตของภาคเอกชนไทย จัดโดยสมาคมส่งเสริมสถาบันกรรมการบริษัทไทย
  หอการค้าไทย สมาคมธนาคารไทย หอการค้าต่างชาติ และสมาคมบริษัทจดทะเบียนไทย

  นอกจากนี้ บริษัทฯ ยังให้การต้อนรับหน่วยงานทั้งจากภาครัฐ และเอกชน
  รวมถึงสถาบันการศึกษาเข้าเยี่ยมชมกิจการ แลกเปลี่ยนประสบการณ์
  และศึกษาดูงานในด้านการกำกับดูแลกิจการที่ดีของบริษัท

-   จัดกิจกรรมประชาสัมพันธ์เพื่อส่งเสริมวัฒนธรรมการกำกับดูแลกิจการที่ดี

  - จัดการอบรมเรื่องการกำกับดูแลกิจการที่ดีในหลักสูตรปฐมนิเทศกรรมการและพนักงานใหม่

  - เข้าร่วมจัดบอร์ดนิทรรศการ
  และนำเสนอการแสดงของตัวแทนพนักงานด้านการกำกับดูแลกิจการ
  ที่ดีในงาน PTT Group CG Day 2010 “The Code to Growth” จัดโดยกลุ่มบริษัท ปตท.

  - จัดกิจกรรม “CG Day ประจำปี 2553 : Anti-Corruption”
  เพื่อตอกย้ำและเสริมสร้างความเข้าใจแก่พนักงานเกี่ยวกับข้อพึงปฏิบัติของพนักงานในการไม่รับและไม่ให้ที่ไม่เหมาะสม
  (Improper Payment) กับผู้ทำธุรกิจกับบริษัทฯ ตามนโยบายการกำกับดูแลกิจการที่ดี
  ปรับปรุงครั้งที่ 7 โดยมีการจัดนิทรรศการ การร่วมตอบคำถามเกี่ยวกับการกำกับดูแลกิจการที่ดี
  และการแสดงของพนักงานเรื่อง “วนิดา” ประกอบการเสวนาโดยคุณศรัณยา จินดาวณิค
  ผู้อำนวยการฝ่ายจดทะเบียนหลักทรัพย์ สำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) ซึ่งได้จัดติดต่อกันมาเป็นปีที่ 6 ทั้งนี้ บริษัทฯ
  ได้เชิญบริษัทจดทะเบียนอื่นเข้าร่วมสังเกตการณ์ในงาน CG Day ของบริษัทฯ
  เพื่อเป็นการเผยแพร่แบบอย่างการกำกับดูแลกิจการที่ดีของ บริษัทฯ สู่สาธารณะ
  โดยในปีนี้มีผู้เข้าร่วมสังเกตการณ์จำนวน 4 ท่าน

นอกจากนี้ คณะกรรมการบริษัทได้กำหนดนโยบายและทิศทางการดำเนินงานของบริษัทฯ
ให้สอดคล้องกับหลักการกำกับดูแลกิจการที่ดีที่ให้ความสำคัญต่อระบบการควบคุมและการตรวจสอบภายใน
และระบบบริหารความเสี่ยง
พร้อมทั้งกำกับดูแลฝ่ายบริหารให้ดำเนินกิจการตามแนวทางการกำกับดูแลกิจการที่ดี
เพื่อประโยชน์ในระยะยาวของผู้ถือหุ้นและผู้มีส่วนได้เสีย ภายใต้กรอบข้อกำหนดของกฎหมาย
โดยจรรยาบรรณทางธุรกิจที่บริษัทฯ ได้กำหนดไว้มีดังนี้

1. ความโปร่งใสและการเปิดเผยข้อมูล

2. การปฏิบัติต่อผู้เกี่ยวข้องทุกฝ่ายอย่างยุติธรรม

3. การบริหารความเสี่ยง

4. มุ่งมั่นในความเป็นเลิศ

5. ยึดมั่นในความรับผิดชอบต่อสังคม

6. จัดให้มีคุณธรรมและจริยธรรมในทุกระดับขององค์กร

3. การไปดำรงตำแหน่งกรรมการบริษัทอื่นของกรรมการผู้จัดการใหญ่และผู้บริหารระดับสูง

บริษัทฯ
ได้กำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของกรรมการผู้จัดการใหญ่
และผู้บริหารระดับสูงของบริษัทฯ อย่างชัดเจน ดังนี้

1. กรรมการผู้จัดการใหญ่และผู้บริหารระดับสูงของบริษัทฯ
อาจได้รับมอบหมายให้ไปดำรงตำแหน่งกรรมการบริษัทร่วม หรือบริษัทย่อยของบริษัทฯ

2. ในกรณีที่กรรมการผู้จัดการใหญ่จะไปดำรงตำแหน่งกรรมการที่บริษัทอื่นๆ
ที่ไม่ได้เป็นบริษัทร่วมหรือบริษัทย่อยของบริษัทฯจะต้องได้รับความเห็นชอบจากคณะกรรมการบริษัทก่อน
ทั้งนี้ จำกัดจำนวนไม่เกิน 3 บริษัท

3. ในกรณีที่ผู้บริหารระดับสูงจะไปดำรงตำแหน่งกรรมการที่บริษัทอื่นๆ
ที่ไม่ได้เป็นบริษัทร่วมหรือบริษัทย่อยของบริษัทฯ
จะต้องได้รับความเห็นชอบจากกรรมการผู้จัดการใหญ่ก่อน ทั้งนี้ จำกัดจำนวนไม่เกิน 3 บริษัท
โดยให้รายงานคณะกรรมการบริษัทเพื่อทราบด้วย

4. การกำหนดจำนวนบริษัทที่กรรมการแต่ละท่านไปดำรงตำแหน่ง

บริษัทฯ ได้กำหนดนโยบายการกำหนดจำนวนบริษัทจดทะเบียนในตลาดหลักทรัพย์ฯ
ที่กรรมการแต่ละท่านไปดำรงตำแหน่ง ดังนี้

“จำนวนบริษัทจดทะเบียนในตลาดหลักทรัพย์แห่งประเทศไทย (ตลท.) ที่เหมาะสม
ที่กรรมการแต่ละคนดำรงตำแหน่ง ไม่ควรเกิน 5 บริษัท
เว้นแต่กรรมการคนใดดำรงตำแหน่งมากกว่านั้น
คณะกรรมการจะพิจารณาประสิทธิภาพของการปฏิบัติหน้าที่ของกรรมการรายดังกล่าว
และชี้แจงเหตุผลพร้อมผลของการปฏิบัติหน้าที่ต่อผู้ถือหุ้น”

5. ความขัดแย้งทางผลประโยชน์

นโยบายการกำกับดูแลกิจการที่ดีของบริษัทฯ เรื่องข้อพึงปฏิบัติของกรรมการ ผู้บริหาร และพนักงาน
ห้ามพนักงานกระทำการใดๆ อันเป็นการขัดต่อผลประโยชน์ทางธุรกิจกับบริษัทฯ ได้แก่
การมีกิจกรรมหรือกระทำการใดๆ อันอาจทำให้บริษัทฯ เสียผลประโยชน์
หรือได้รับประโยชน์น้อยกว่าที่ควร หรือเป็นการแบ่งผลประโยชน์จากบริษัทฯ ทั้งนี้
รวมถึงการแข่งขันกับบริษัทฯ การแสวงหาประโยชน์จากกิจการส่วนตัวของบริษัทฯ
การใช้ข้อมูลของบริษัทฯ ผลหาประโยชน์ และการถือหุ้นในกิจการคู่แข่งของบริษัท

ทั้งนี้ บริษัทฯ ได้จัดทำแบบรายงานดังต่อไปนี้ เพื่อป้องกันความขัดแย้งทางผลประโยชน์ที่อาจเกิดมีขึ้น

-   แบบแจ้งข้อมูลส่วนตัวนอกเหนือจากงานในหน้าที่พนักงาน

เพื่อให้สอดคล้องกับนโยบายการกำกับดูแลกิจการที่ดีของบริษัทฯ ที่ห้ามมิให้พนักงานกระทำการใดๆ
อันเป็นการขัดต่อผลประโยชน์ทางธุรกิจ บริษัทฯ
จึงได้จัดทำแบบแจ้งข้อมูลส่วนตัวนอกเหนือจากงานในหน้าที่พนักงาน
เพื่อให้พนักงานทุกคนกรอกข้อมูลและนำส่งสำนักตรวจสอบภายในโดยผ่านผู้บังคับบัญชาส่วนงาน
เพื่อเป็นการตรวจสอบกิจกรรมหรือกระทำการใดๆ
ที่อาจเป็นการขัดต่อผลประโยชน์ทางธุรกิจของบริษัทฯ

-   แบบรายงานการมีส่วนได้เสียของกรรมการและผู้บริหาร

ตามที่ พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
กำหนดให้กรรมการและผู้บริหารมีหน้าที่รายงานให้บริษัทฯ
ทราบถึงการมีส่วนได้เสียของตนหรือของบุคคลที่เกี่ยวข้อง
ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทฯ หรือบริษัทย่อยนั้น บริษัทฯ
จึงได้จัดทำแบบรายงานการมีส่วนได้เสียของกรรมการและผู้บริหารตามหลักเกณฑ์ที่กฎหมายกำหนด
เพื่อให้กรรมการและผู้บริหารรายงานต่อบริษัทฯ ทุกครั้งที่มีการเปลี่ยนแปลง
โดยเลขานุการบริษัทได้ส่งสำเนารายงานให้ประธานกรรมการ
และประธานกรรมการตรวจสอบทราบด้วย
อันเป็นติดตามให้กรรมการและผู้บริหารปฏิบัติหน้าที่ด้วยความซื่อสัตย์สุจริต

-   แบบฟอร์มรายงานการทำรายการที่เกี่ยวโยงกัน

เพื่อให้การทำรายการระหว่างบริษัทฯ กับบุคคลหรือกิจการที่เกี่ยวโยงกันเป็นไปอย่างถูกต้องโปร่งใส
ตามหลักเกณฑ์ที่ตลาดหลักทรัพย์แห่งประเทศไทย (ตลท.) กำหนด บริษัทฯ
จึงได้กำหนดนโยบายและแนวทางการทำรายการที่เกี่ยวโยงกัน
รวมถึงจัดทำแบบฟอร์มรายงานการทำรายการที่เกี่ยวโยงกัน
โดยให้พนักงานที่รับผิดชอบกรอกข้อมูลตามแบบฟอร์มรายงานให้สำนักเลขานุการคณะกรรมการบริษัท
และสำเนาให้สำนักตรวจสอบภายในทราบ

6. การดูแลการใช้ข้อมูลภายใน

บริษัทฯ มีนโยบายในเรื่องข้อพึงปฏิบัติของกรรมการ ผู้บริหาร และพนักงาน
ในการห้ามใช้ข้อมูลภายในที่มีสาระสำคัญของบริษัทฯ ซึ่งยังไม่ได้เปิดเผยต่อสาธารณชน
เพื่อประโยชน์ของตนเองหรือผู้อื่น รวมถึงการซื้อขายหลักทรัพย์ของบริษัทฯ ดังนี้

1. ดำเนินการแจ้งให้กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้อง ตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ของบุคคลดังกล่าว
จัดทำและเผยแพร่รายงานการถือหลักทรัพย์ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ
ขาย โอน หรือ รับโอนหลักทรัพย์ ภายใน 3 วันนับแต่วันที่มีการซื้อ ขาย โอน หรือรับโอนหลักทรัพย์
ต่อสำนักงาน ก.ล.ต. ตามมาตรา 59 และบทกำหนดโทษตามมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และข้อบังคับของตลาดหลักทรัพย์แห่งประเทศไทย

2. ดำเนินการส่งหนังสือเวียนแจ้งให้กรรมการ และผู้บริหารทราบว่า กรรมการ
และผู้บริหารที่ได้รับทราบข้อมูลภายในที่เป็นสาระสำคัญ รวมถึงข้อมูลงบการเงินของบริษัทฯ
ซึ่งมีผลกระทบต่อการเปลี่ยนแปลงราคาหลักทรัพย์
ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือนก่อนการเปิดเผย
และ 3 วัน หลังการเปิดเผยข้อมูลต่อสาธารณชน
อีกทั้งห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น
ก่อนที่งบการเงินหรือข้อมูลภายในนั้นจะเปิดเผยต่อสาธารณชน

นอกจากนั้น ในการประชุมคณะกรรมการบริษัท มีการรายงานการถือหลักทรัพย์
การเปลี่ยนแปลงการถือหลักทรัพย์ของกรรมการและผู้บริหาร
รวมถึงคู่สมรสและบุตรที่ยังไม่บรรลุนิติภาวะ เป็นประจำทุกเดือน และจักต้องแจ้งให้บริษัทฯ
ทราบโดยมิชักช้า เมื่อมีกรณีดังต่อไปนี้

• มีส่วนได้เสียไม่ว่าโดยตรงโดยอ้อมในสัญญาใดๆ ที่บริษัทฯ ทำขึ้นระหว่างรอบปีบัญชี

• ถือหุ้นหรือหุ้นกู้ในบริษัทฯ และบริษัทในเครือ

ทั้งนี้ บริษัทฯ ยังได้กำหนดโทษสำหรับกรณีที่มีการฝ่าฝืนในการนำข้อมูลภายในของบริษัทฯ
ไปใช้เพื่อประโยชน์ส่วนตัวไว้ในระเบียบของบริษัทฯ
โดยมีโทษตั้งแต่การตักเตือนจนถึงขั้นให้ออกจากงาน

7. ระบบการควบคุมและตรวจสอบภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ
จึงได้มีการจัดโครงสร้างองค์กรอย่างเหมาะสม
มีสายการบังคับบัญชาและความสัมพันธ์ระหว่างหน่วยงานภายในองค์กรที่ชัดเจน
มีการกำหนดอำนาจการอนุมัติตามระดับตำแหน่ง มีระเบียบบริษัทว่าด้วยการงบประมาณ
การเงินและบัญชี การบริหารงานบุคคล การจัดหาและจำหน่ายปิโตรเลียมและผลิตภัณฑ์ปิโตรเลียม
และการจัดหาพัสดุ เพื่อให้พนักงานใช้เป็นแนวทางในการปฏิบัติ
ตลอดจนมีการจัดการความเสี่ยงและการให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย

คณะกรรมการบริษัทได้จัดให้มีสำนักตรวจสอบภายในทำหน้าที่ประเมินความเพียงพอของระบบควบคุมภายใน
เพื่อให้ความมั่นใจว่า 
หน่วยงานต่างๆของบริษัทฯได้ปฏิบัติหน้าที่ตามความรับผิดชอบอย่างมีประสิทธิภาพและประสิทธิผล
โดยดำเนินการตรวจสอบตามแผนตรวจสอบเชิงกลยุทธ์ที่กำหนดขึ้นตามแนว Risk - Based
Approach และเพื่อให้สำนักตรวจสอบภายในมีความเป็นอิสระในการปฏิบัติหน้าที่งานตรวจสอบได้อย่างเต็มที่
คณะกรรมการบริษัทจึงได้กำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

8. การบริหารความเสี่ยง

บริษัทฯ ได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้จัดให้มีคณะกรรมการบริหารความเสี่ยงทั้งองค์กรซึ่งมีหน้าที่กำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
และมีการจัดทำรายงานบริหารความเสี่ยง ทั้งนี้ บริษัทฯ
ได้กำหนดนโยบายในการบริหารความเสี่ยงทั้งองค์กรและโครงสร้างการบริหารความเสี่ยงทั้งองค์กร
ดังนี้

นโยบายในการบริหารความเสี่ยงทั้งองค์กร

1. กำหนดให้ผู้บริหารและพนักงานในหน่วยงานต่างๆ เป็นผู้ดูแลความเสี่ยง โดยจะต้องมีบทบาท
และส่วนร่วมในการพัฒนาการบริหารความเสี่ยงขององค์กร
และมีความเข้าใจในหน้าที่ความรับผิดชอบที่เกี่ยวข้องกับการบริหาร ความเสี่ยง

2. จัดให้มีกระบวนการบริหารความเสี่ยงที่มีประสิทธิภาพในทุกขั้นตอนของการดำเนินงาน
ตามหลักการกำกับดูแลกิจการที่ดีเพื่อช่วยเพิ่มโอกาสแห่งความสำเร็จ
และลดความไม่แน่นอนในผลการดำเนินงานโดยรวม

3. ดำเนินการและสนับสนุนการบริหารความเสี่ยงให้ประสบความสำเร็จทั่วทั้งองค์กร
โดยการใช้ทรัพยากรที่มีจำกัดอย่างมีประสิทธิภาพ ในการบ่งชี้ ประเมิน
และบริหารความเสี่ยงอย่างเหมาะสม

4. ส่งเสริมและกระตุ้นให้การบริหารความเสี่ยงเป็นวัฒนธรรมองค์กร
โดยให้ทุกคนตระหนักถึงความสำคัญของการบริหารความเสี่ยง

โครงสร้างการบริหารความเสี่ยงทั้งองค์กร

โครงสร้างการบริหารความเสี่ยงทั้งองค์กร ประกอบด้วยกรรมการ
ผู้บริหารและหน่วยงานทั้งหมดในองค์กร
โดยมีคณะกรรมการบริหารความเสี่ยงทั้งองค์กรซึ่งแต่งตั้งโดยคณะกรรมการบริษัท
ทำหน้าที่กำกับดูแลให้มีระบบการบริหารความเสี่ยงที่มีประสิทธิภาพขึ้นในองค์กร
เพื่อให้ผู้บริหารและพนักงานตระหนักถึงความเสี่ยงที่อาจมีผลกระทบต่อองค์กร
และสร้างความมั่นใจว่ามีการดำเนินการที่เหมาะสมเพื่อจัดการความเสี่ยงนั้นๆ
โดยมีหน่วยงานกลางคือ
ส่วนพัฒนาและบริหารความเสี่ยงองค์กรเป็นผู้ประสานงานและสนับสนุนผู้บริหารและหน่วยงานต่างๆ
ในการดำเนินกระบวนการบริหารความเสี่ยงให้มีประสิทธิภาพอย่างต่อเนื่อง ดังนี้

[]

ทั้งนี้ บริษัทฯ ได้มีการจัดทำ คู่มือการบริหารความเสี่ยงทั้งองค์กร ฉบับปรับปรุงครั้งที่ 2 ในปี 2552
โดยได้รับความเห็นชอบจากคณะกรรมการบริหารความเสี่ยงทั้งองค์กร (ERMC)
เพื่อสื่อสารข้อมูลการบริหารความเสี่ยงแก่ผู้บริหารและพนักงานให้รับทราบอย่างทั่วถึงและสามารถนำไปปฏิบัติได้อย่างถูกต้องผ่านทาง
Intranet

9. ค่าตอบแทนผู้สอบบัญชี

9.1 ค่าตอบแทนจากการสอบบัญชี (Audit Fee)

บริษัทฯ และบริษัทย่อยจ่ายค่าตอบแทนจากการสอบบัญชี ได้แก่

• ผู้สอบบัญชีของบริษัทฯ ( นายไวโรจน์ จินดามณีพิทักษ์ หรือ นายเจริญ ผู้สัมฤทธิ์เลิศ หรือ
นายวินิจ ศิลามงคล ) ในรอบปีที่ผ่านมา มีจำนวนเงินรวม 0 บาท

• สำนักงานสอบบัญชีที่ผู้สอบบัญชีสังกัด (บริษัท เคพีเอ็มจี ภูมิไชย สอบบัญชี จำกัด)
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมามีจำนวนเงินรวม 2,516,009 บาท (บมจ.บางจากปิโตรเลียม 1,652,684
บาท บจก.บางจากกรีนเนท 639,055 บาท และบจก.บางจากไบโอฟูเอล 224,270 บาท)

9.2 ค่าบริการอื่น

- ไม่มี -

10. ความสัมพันธ์กับผู้ลงทุน

บริษัทฯ ตระหนักดีว่าข้อมูลของบริษัทฯ
ทั้งที่เกี่ยวกับงบการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วนตรงต่อความเป็นจริง เชื่อถือได้
สม่ำเสมอ ทันเวลา และเป็นไปตามเกณฑ์ที่สำนักงาน ก.ล.ต.
และตลาดหลักทรัพย์แห่งประเทศไทยกำหนด จึงได้จัดให้มีหน่วยงานนักลงทุนสัมพันธ์ (Investor
Relations)
ขึ้นเพื่อเป็นศูนย์กลางในการเปิดเผยข้อมูลสำคัญต่อนักลงทุนและกำกับดูแลคุณภาพของกระบวนการรายงานทางการเงิน
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ เช่น งบการเงิน
การนำเสนอผลการดำเนินงาน การจัดทำบทรายงานและการวิเคราะห์ของฝ่ายบริหาร (MD & A)
รายไตรมาสและรายปี ซึ่งแสดงสถานภาพ ผลการดำเนินงานและแนวโน้มในอนาคตของบริษัทฯ
รวมถึงสารสนเทศต่างๆ ที่เปิดเผยต่อสาธารณชนผ่านระบบของตลาดหลักทรัพย์แห่งประเทศไทย
ต่อผู้ลงทุนทั้งในประเทศและต่างประเทศให้ได้รับทราบอย่างเท่าเทียมกัน
สม่ำเสมอและครบถ้วนตามความเป็นจริง บริษัทฯ
ได้นำเสนอผลการดำเนินงานและการแจ้งสารสนเทศของบริษัทฯ ต่อนักลงทุน ผู้ถือหุ้นและผู้เกี่ยวข้อง
ทั้งทางตรงและทางอ้อม สรุปได้ดังนี้

-   ทางตรง : บริษัทฯ มีการนำเสนอผลงานให้แก่นักวิเคราะห์หลักทรัพย์ นักลงทุน
    และพนักงานเป็นระยะๆ อย่างสม่ำเสมอในรูปของการจัด Analyst Meeting, Roadshow,
    E-Newsletter, Conference Call การเข้าร่วม Conference ซึ่งจัดโดยสถาบันต่างๆ
    การเข้าร่วมกิจกรรมพบปะนักลงทุนรายย่อยในงาน Opportunity Day
    ซึ่งจัดโดยตลาดหลักทรัพย์ฯ หรือการเข้าร่วมโครงการเยี่ยมชมการดำเนินงานบริษัทจดทะเบียน
    (Company Visit) กับสมาคมส่งเสริมผู้ลงทุนไทย เพื่อเปิดโอกาสให้ผู้มีศักยภาพในการลงทุน
    ผู้ถือหุ้นบริษัทจดทะเบียน ลูกค้าบริษัทหลักทรัพย์
    นักวิเคราะห์หลักทรัพย์และสมาชิกสมาคมส่งเสริมผู้ลงทุนไทย ได้รับทราบข้อมูลการบริหารงาน
    และเยี่ยมชมการดำเนินกิจการของบริษัทจดทะเบียน
    หรือผู้ที่เกี่ยวข้องยังสามารถทำการนัดหมายเข้าพบผู้บริหารเพื่อสอบถามข้อมูลความคืบหน้าการดำเนินกิจการ
    และเข้าเยี่ยมชมโรงงานนอกเหนือจากโครงการ Company Visit ได้อีกด้วย
    นอกจากนี้สำหรับผู้ที่ไม่ได้เข้าร่วมการประชุมนักวิเคราะห์ บริษัทฯ
    ยังได้จัดให้มีการนำเสนอข้อมูลผ่านทางเว็บไซต์ของบริษัทฯ ในรูปแบบของวิดีโอ ออดิโอ
    นำเสนอไว้บริการทั้งภาษาไทยและภาษาอังกฤษ

  สรุปกิจกรรมที่เกิดขึ้นกับกลุ่มผู้ลงทุนในปี 2553

  ---------------------------------------------------- ------------------
  ประเภทกิจกรรม                                         จำนวน (ครั้ง)

  Roadshow ต่างประเทศ                                   3

  Roadshow ในประเทศ                                    2

  Analyst Meeting                                      4

  Opportunity Day (จัดโดยตลาดหลักทรัพย์ฯ)                  4

  เข้าพบสัมภาษณ์ หรือพูดคุยกับผู้บริหารบริษัท (Company Visit)      49

  Conference Call                                      24

  ตอบคำถามทาง E-mail/โทรศัพท์                            ประมาณ 3-4 ครั้ง/วัน

  E-news Letter                                        4

  เยี่ยมชมกิจการของบริษัท (Site Visit)                      4

  กิจกรรมพบปะผู้ถือหุ้นและนักลงทุนรายย่อย                       4
  ---------------------------------------------------- ------------------

-   ทางอ้อม : บริษัทฯ มีการให้ข้อมูลต่างๆ เกี่ยวกับบริษัทฯ ผลการดำเนินงาน งบการเงิน
    รวมถึงรายงานสารสนเทศต่างๆ ที่บริษัทฯ แจ้งต่อตลาดหลักทรัพย์ฯ ทั้งข้อมูลที่เป็นปัจจุบัน
    และข้อมูลในอดีต โดยผู้สนใจสามารถอ่านและ/หรือ Download ข้อมูลได้จากทางเว็บไซต์
    www.bangchak.co.th ในหน้านักลงทุนสัมพันธ์
    ซึ่งจะมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ

กรณีที่นักลงทุนและผู้เกี่ยวข้องมีข้อสงสัย และต้องการสอบถาม สามารถติดต่อขอข้อมูลบริษัทฯ ได้ที่
นางสาวศุภมล เอี่ยมอ่อน โทร. 0-2335-4580, 83 หรือที่ Website www.bangchak.co.th
หรือที่ e-mail address: ir@bangchak.co.th

นอกจากนั้น บริษัทฯ ยังได้เผยแพร่ข่าวประชาสัมพันธ์ ความเคลื่อนไหวทางธุรกิจ
ความคืบหน้าของการดำเนินงาน และโครงการต่างๆ รวมทั้งให้บริการตอบคำถาม
และอำนวยความสะดวกในการติดต่อแก่สื่อมวลชนและสาธารณชน อย่างต่อเนื่อง ทั้งทาง e-mail
ข่าวแจก/ภาพข่าว การแถลงข่าว
รวมถึงการนำสื่อมวลชนพบปะผู้บริหารโดยสรุปกิจกรรมที่เกิดขึ้นในปี 2553 ได้ดังนี้

  ---------------------------------------------------- ------------------
  ประเภทกิจกรรม                                         จำนวน (ครั้ง)

  งานแถลงข่าว/งานพิธี ที่เชิญสื่อมวลชน                         13

  แจ้งข่าวทาง SMS                                        55

  ข่าวแจก (Press Release)                               19

  ภาพข่าว                                               72
  ---------------------------------------------------- ------------------